title: Smernica Komisie 2003/80/ES z 5. septembra 2003, ktorá zavádza symbol na označenie trvanlivosti kozmetických výrobkov v prílohe VIIIa k smernici Rady 76/768/EHSText s významom pre EHP.

text:
Dôležité právne oznámenie

|

32003L0080

Úradný vestník L 224 , 06/09/2003 S. 0027 - 0028

		Smernica Komisie 2003/80/ESz 5. septembra 2003,ktorá zavádza symbol na označenie trvanlivosti kozmetických výrobkov v prílohe VIIIa k smernici Rady 76/768/EHS(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov [1], naposledy zmenenú a doplnenú smernicou Európskeho parlamentu a Rady 2003/15/ES [2],so zreteľom na smernicu 2003/15/ES, najmä na jej článok 1 ods. 11,keďže:(1) Na zlepšenie informovanosti spotrebiteľov by kozmetické výrobky mali niesť presné označenia týkajúce sa ich trvanlivosti.(2) U kozmetických výrobkov s dobou použiteľnosti viac ako 30 mesiacov by malo byť označenie, do akého času po otvorení sa výrobok môže použiť bez akéhokoľvek rizika pre spotrebiteľa.(3) Na tento účel sa ustanovuje symbol, za ktorým nasleduje vyššie uvedené určenie času (v mesiacoch a/alebo rokoch), podľa článku 6 ods. 1 písm. c) smernice Rady 76/768/EHS.(4) Opatrenia ustanovené podľa tejto smernice sú v súlade so stanoviskom Stáleho výboru pre kozmetické výrobky,PRIJALA TÚTO SMERNICU:Článok 1Príloha VIIIa k smernici 76/768/EHS bude obsahovať symbol, ktorý sa nachádza v prílohe k tejto smernici.Článok 2Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 11. septembra 2004. Znenie týchto ustanovení a tabuľku zhody medzi týmito ustanoveniami a touto smernicou bezodkladne oznámia Komisii.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť tretím dňom nasledujúcim po jej uverejnení v Úradnom vestníku Európskej únie.Článok 4Táto smernica je adresovaná členským štátom.V Bruseli 5. septembra 2003Za KomisiuErkki Liikanenčlen Komisie[1] Ú. v. ES L 262, 27.9.1976, s. 169.[2] Ú. v. EÚ L 66, 11.3.2003, s. 26.--------------------------------------------------PRÍLOHASymbol zobrazujúci otvorenú nádobku na krém ustanovený v článku 6 ods. 1 písm. c) smernice Rady 76/768/EHS [1].+++++ TIFF +++++[1] Ú. v. ES L 262, 27.9.1976, s. 169. Smernica naposledy zmenená a doplnená článkom 1 ods. 3 smernice 2003/15/ES.--------------------------------------------------


title: Smernica Rady z 21. decembra 1989, ktorá mení a dopĺňa po piatykrát smernicu 76/768/EHS o aproximácii právnych predpisov členských štátov vzťahujúcich sa na kozmetické výrobky

text:
Dôležité právne oznámenie

|

31989L0679

Úradný vestník L 398 , 30/12/1989 S. 0025 - 0025 Fínske špeciálne vydanie: Kapitola 13 Zväzok 19 S. 0123  Švédske špeciálne vydanie: Kapitola 13 Zväzok 19 S. 0123

		Smernica Radyz 21. decembra 1989,ktorá mení a dopĺňa po piatykrát smernicu 76/768/EHS o aproximácii právnych predpisov členských štátov vzťahujúcich sa na kozmetické výrobky(89/679/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 100a,so zreteľom na návrh Komisie [1],v spolupráci s Európskym parlamentom [2],so zreteľom na stanovisko Hospodárskeho a sociálneho výboru [3],keďže smernica 76/768/EHS [4], naposledy zmenená a doplnená smernicou 88/667/EHS [5], zavádza na účely prispôsobenia sa technickým požiadavkám, ustanovených touto smernicou, technickému pokroku, postup na úzku spoluprácu medzi členskými štátmi a Komisiou v rámci Výboru pre prispôsobenie smerníc technickému pokroku na odstránenie technických prekážok obchodu v sektore kozmetických výrobkov;keďže v prípade príloh III až VII je postup tohto výboru uplatniteľný do 31. decembra 1988; keďže obdobie, počas ktorého sa bude tento postup uplatňovať, by sa mal predĺžiť na neurčito,PRIJALA TÚTO SMERNICU:Článok 1Druhý pododsek článku 8 ods. 2 smernice 76/768/EHS sa ruší.Článok 2Táto smernica je adresovaná členským štátom.V Bruseli 21. decembra 1989Za RadupredsedaE. Cresson[1] Ú. v. ES C 214, 16.8.1988, s. 16.[2] Ú. v. ES C 47, 27.2.1989, s. 81 aÚ. v. ES C 256, 9.10.1989, s. 68.[3] Ú. v. ES C 56, 6.3.1989, s. 1.[4] Ú. v. ES L 262, 27.9.1976, s. 169.[5] Ú. v. ES L 382, 21.12.1988, s. 46.--------------------------------------------------


title: Dvadsiata piata smernica Komisie 2000/11/ES z 10. marca 2000, ktorou sa prispôsobuje technickému pokroku príloha II k smernici Rady 76/768/EHS aproximácii právnych predpisov členských štátov vzťahujúcich sa na kozmetické výrobkyText s významom pre EHP.

text:
Dôležité právne oznámenie

|

32000L0011

Úradný vestník L 065 , 14/03/2000 S. 0022 - 0025

		Dvadsiata piata smernica Komisie 2000/11/ESz 10. marca 2000,ktorou sa prispôsobuje technickému pokroku príloha II k smernici Rady 76/768/EHS aproximácii právnych predpisov členských štátov vzťahujúcich sa na kozmetické výrobky(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1], naposledy zmenenú a doplnenú smernicou Komisie 2000/6/ES [2], a najmä na jej článok 8 odst. 2,so zreteľom na poradu s Vedeckým výborom pre kozmetické výrobky a nepotravinárske výrobky určené spotrebiteľom,keďže:(1) Je nepopierateľnou skutočnosťou, že 3'-etyl-5',6',7',8'-tetrahydro-5',5',8',8'-tetrametyl-2'-acetonaftón alebo 7-acetyl-6etyl-1,1,4,4-tetrahydronaftalén je látka, ktorá má neurotoxické účinky. Táto látka by preto mala byť v kozmetických výrobkoch zakázaná a mala by byť uvedená v prílohe II k uvedenej smernici.(2) Je nepopierateľnou skutočnosťou, že kyselina aristolochínová a jej soli, ako aj rastlina Aristolochia a prípravky z nej sú látky, ktoré účinkujú ako silné karcinogény. Tieto látky by preto mali byť v kozmetických výrobkoch zakázané a mali by byť uvedené v uvedenej prílohe II.(3) Je nepopierateľnou skutočnosťou, že 2,3,7,8-tetrachlórdibenzo-p-dioxín je toxická látka so značným rakovinotvorným potenciálom. Táto látka by preto mala byť v kozmetických výrobkoch zakázaná a mala by byť uvedená v uvedenej prílohe II.(4) Je nepopierateľnou skutočnosťou, že 6-(piperidinyl)-2,4-pyrimidíndiamín 3-oxid (minoxidil) a jeho soli sú látky so silnými systémovými účinkami rozširujúcimi cievy. Okrem toho je potrebné vykonať špeciálne vedecké posúdenie derivátov minoxidilu s cieľom stanoviť ich možné vplyvy na zdravie. Minoxidil a jeho soli by preto mali byť v kozmetických výrobkoch zakázané a mali by byť uvedené v uvedenej prílohe II.(5) Je nepopierateľnou skutočnosťou, že 3,4',5-tribrómsalicilalanid je látka, ktorá vyvoláva silnú a dlhotrvajúcu fotocitlivosť. Táto látka by preto mala byť v kozmetických výrobkoch zakázaná a mala by byť uvedená v uvedenej prílohe II.(6) Je nepopierateľnou skutočnosťou, že rastlina Phytolacca a prípravky z nej sú toxické látky, ktoré vyvolávajú nepriaznivé farmakologické účinky. Tieto látky by mali byť preto v kozmetických výrobkoch zakázané a mali by byť uvedené v uvedenej prílohe II.(7) Je nepopierateľnou skutočnosťou, že 11-α-hydroxypregn-4-én-3, 20-dión a jeho estery sú látky vyvolávajúce endokrinnú činnosť v korelácii so silnou hypertenziou. Tieto látky by mali byť preto v kozmetických výrobkoch zakázané a mali by byť uvedené v uvedenej prílohe II.(8) Je nepopierateľnou skutočnosťou, že farbivo C. I. 42640 je látka s karcinogénnymi účinkami. Táto látka by mala byť preto v kozmetických výrobkoch zakázaná a mala by byť uvedená v uvedenej prílohe II.(9) Je nepopierateľnou skutočnosťou, že antiandrogény so steroidnou štruktúrou sú látky blokujúce funkcie orgánov, ktoré sú podmienené účinkom androgénov. Tieto látky by mali byť preto v kozmetických výrobkoch zakázané a mali by byť uvedené v uvedenej prílohe II.(10) Je nepopierateľnou skutočnosťou, že zirkón a jeho zlúčeniny, okrem hydroxid-chloridov hliníka a zirkónu a ich komplexu s glycínom, ako aj zirkónových moridiel, pigmentov alebo solí farbív, ktoré sa môžu nachádzať v kozmetických výrobkoch, sú látky s mutagénnymi účinkami. Tieto látky by preto mali byť v kozmetických výrobkoch zakázané a mali by byť uvedené v uvedenej prílohe II.(11) Je nepopierateľnou skutočnosťou, že tyrotricín a jeho soli sú antibiotiká s bakteriostatickými účinkami. Tieto látky by preto mali byť v kozmetických výrobkoch zakázané. Keďže sú však už uvedené v uvedenej prílohe II pod referenčným číslom 39, netreba im priraďovať osobitné referenčné číslo.(12) Je nepopierateľnou skutočnosťou, že acetonitril je toxické rozpúšťadlo, ktoré vyvoláva akútne systémové a potenciálne karcinogénne účinky. Táto látka by preto mala byť v kozmetických výrobkoch zakázaná a mala by byť uvedená v uvedenej prílohe II.(13) Je nepopierateľnou skutočnosťou, že tetrahydrozolín a jeho soli sú látky, ktoré vyvolávajú vazokonstrikčné α-adrenergické účinky. Tieto látky by mali byť preto v kozmetických výrobkoch zakázané a mali by byť uvedené v uvedenej prílohe II.(14) Súdny dvor Európskych spoločenstiev rozsudkom z 25. januára 1994 (Angelopharm GmbH v Freie Hansestadt Hamburg) zrušil ustanovenia článku 1 dvanástej smernice Komisie 90/121/EHS [3] a tým prispôsobil technickému pokroku prílohy II, III, IV, V a VI k uvedenej smernici 76/768/EHS so zreteľom na zaradenie 11-α-hydroxypregn-4-én-3,20-diónu a jeho esterov do zoznamu látok, ktoré sa podľa uvedenej prílohy II nesmú používať v kozmetických výrobkoch. Súdny dvor zdôvodnil rozsudok tým, že oprávnenosť zaradenia tejto látky do zoznamu uvedenej prílohy II mala vychádzať zo správy Vedeckého výboru pre kozmetické výrobky a nepotravinárske výrobky, ale žiadne takéto zdôvodnenie sa nepredložilo.(15) Z tohto rozsudku vyplýva, že zaradeniu akejkoľvek látky do zoznamu uvedenej prílohy II musí povinne predchádzať porada s Vedeckým výborom pre kozmetické výrobky a nepotravinárske výrobky. V dôsledku toho treba v rámci tejto smernice prijať opatrenia na anulovanie každého zaradenia látok do zoznamu uvedenej prílohy II, ktoré vyplývalo z nesprávneho uplatňovania ktorejkoľvek smernice Komisie, prijatej s rovnakou procedurálnou chybou, menovite smernice Komisie 82/147/EHS [4], piatej smernice Komisie 84/415/EHS [5], siedmej smernice Komisie 86/179/EHS [6], deviatej smernice Komisie 87/137/EHS [7], desiatej smernice Komisie 88/233/EHS [8] a dvanástej smernice Komisie 90/121/EHS.(16) V dôsledku uvedeného rozsudku Súdneho dvora Európskych spoločenstiev referenčné čísla priradené tým látkam, ktoré boli nesprávne zaradené do zoznamu uvedenej prílohy II, sa formálne zrušia a v oprávnených prípadoch sa znova zaradia do zoznamu na základe príslušnej vedeckej správy predloženej uvedeným vedeckým výborom.(18) Opatrenia ustanovené v tejto smernici sú v súlade so stanoviskom Výboru pre prispôsobovanie technickému pokroku smerníc o odstraňovaní technických prekážok v sektore obchodu s kozmetickými výrobkami,PRIJALA TÚTO SMERNICU:Článok 1Smernica 76/768/EHS sa týmto mení a dopĺňa tak, ako sa uvádza v prílohe k tejto smernici.Článok 2Členské štáty prijmú akékoľvek opatrenie, ktoré je potrebné na zabezpečenie toho, aby kozmetické výrobky dodávané konečnému spotrebiteľovi neobsahovali žiadnu z látok uvedených v prílohe II k smernici 76/768/EHS tak, ako sa to definuje v prílohe k tejto smernici.Článok 3Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. júna 2000. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 4Táto smernica nadobúda účinnosť tretí deň po jej uverejnení v Úradnom vestníku Európskych spoločenstiev.Článok 5Táto smernica je adresovaná členským štátom.Brusel 10. marca 2000Za KomisiuErkki Liikanenčlen Komisie[1] Ú. v. ES L 262, 27.9.1976, s. 169.[2] Ú. v. ES L 56, 1.3.2000, s. 42.[3] Ú. v. ES L 71, 17.3.1990, s. 40.[4] Ú. v. ES L 63, 6.3.1982, s. 26.[5] Ú. v. ES L 228, 25.8.1984, s. 31.[6] Ú. v. ES L 138, 24.5.1986, s. 40.[7] Ú. v. ES L 56, 26.2.1987, s. 20.[8] Ú. v. ES L 105, 26.4.1988, s. 11.--------------------------------------------------PRÍLOHAI.1.2.3.4.5.6. Referenčné číslo 362 na zozname prílohy II k smernici 76/768/EHS definované smernicou 82/147/EHS sa týmto vypúšťa.Referenčné číslo 365 na zozname prílohy II k smernici 76/768/EHS definované piatou smernicou 84/415/EHS sa týmto vypúšťa.Referenčné číslo 367 na zozname prílohy II k smernici 76/768/EHS, ako je definované siedmou smernicou 86/179/EHS a zmenené a doplnené desiatou smernicou 88/233/EHS, sa týmto vypúšťa.Referenčné číslo 372 na zozname prílohy II k smernici 76/768/EHS definované deviatou smernicou 87/137/EHS sa týmto vypúšťa.Referenčné čísla 373 a 374 na zozname prílohy II k smernici 76/768/EHS definované desiatou smernicou 88/233/EHS sa týmto vypúšťajú.Referenčné čísla 386, 390, 391, 392, 393 a 394 na zozname prílohy II k smernici 76/768/EHS definované dvanástou smernicou 90/121/EHS sa týmto vypúšťajú.II. Príloha II k smernici 76/768/EHS sa mení a dopĺňa takto:Pridávajú sa tieto referenčné čísla:"362. 3'-etyl-5',6',7',8'-tetrahydro-5',5',8',8'-tetrametyl-2'-acetonaftón alebo 7-acetyl-6-etyl-1,1,4,4-tetrahydronaftalén365. Kyselina aristolochínová a jej soli; rastlina Aristolochia a prípravky z nej367. 2,3,7,8-tetrachlórdibenzo-p-dioxín372. 6-(piperidinyl)-2,4-pyrimidíndiamín 3-oxid (minoxidil) a jeho soli373. 3,4',5-tribrómsalicilanilid374. Rastlina Phytolacca a prípravky z nej385. 11-α-Hydroxypregn-4-én-3, 20-dión a jeho estery386. Farbivo C. I. 42640390. Antiandrogény so steroidnou štruktúrou391. Zirkón a jeho zlúčeniny, okrem látok uvedených pod referenčným číslom 50 v prílohe III, časť 1 a zirkónových moridiel, pigmentov alebo solí farbív uvedených v prílohe IV, časť 1 s referenčným číslom 3393. Acetonitril394. Tetrahydrozolín a jeho soli."--------------------------------------------------


title: Smernica Komisie z 12. apríla 1983, ktorá ustanovuje výnimky zo smernice Rady 77/99/EHS pre určité výrobky, ktoré obsahujú iné potraviny a len malé percento mäsa alebo mäsového výrobku

text:
Dôležité právne oznámenie

|

31983L0201

Úradný vestník L 112 , 28/04/1983 S. 0028 - 0030 Fínske špeciálne vydanie: Kapitola 3 Zväzok 16 S. 0079  Španielske špeciálne vydanie: Kapitola 03 Zväzok 27 S. 0157  Švédske špeciálne vydanie: Kapitola 3 Zväzok 16 S. 0079  Portugalské špeciálne vydanie Kapitola 03 Zväzok 27 S. 0157

		Smernica Komisiez 12. apríla 1983,ktorá ustanovuje výnimky zo smernice Rady 77/99/EHS pre určité výrobky, ktoré obsahujú iné potraviny a len malé percento mäsa alebo mäsového výrobku(83/201/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 77/99/EEC z 21. decembra 1976 o zdravotných problémoch, ktoré ovplyvňujú obchod s mäsovými výrobkami [1] vo vnútri spoločenstva a najmä článok 8 tejto smernice,keďže podľa postupu v článku 18 smernice 77/99/EHS sa môže rozhodnúť, že niektoré ustanovenia smernice neplatia pre určité výrobky, ktoré obsahujú iné potraviny a len malé percento mäsa alebo mäsového výrobku;keďže percento mäsa alebo mäsového výrobku vo výrobkoch, ktoré obsahujú iné potraviny a len malý percento mäsa alebo mäsového výrobku, musí byť stanovený ako podiel pridaného čerstvého mäsa alebo mäsového výrobku do finálneho výrobku, vzhľadom na to, že pre niektoré výrobky, ktoré obsahujú iné potraviny a len malé percento mäsa alebo mäsového výrobku a ktoré sú dehydrované alebo koncentrované počas výroby a u hotových pokrmov sa považuje za finálny výrobok pre tento výpočet výrobok, ktorý je pripravený na použitie po príprave v súlade s návodom na použitie výrobcu;keďže s ohľadom na druh a zloženie výrobkov, môžu byť povolené výnimky pre niektoré druhy výrobkov;keďže tieto výnimky sa môžu vzťahovať iba na podmienky pre schvaľovanie prevádzkarní ustanovené v prílohe A, kapitoly I, a na inšpekčné podmienky opísané v prílohe A kapitolách IV a V a podmienky pre zdravotné značky a zdravotné certifikáty podľa článku 3 ods. 1) body 9 a 10 smernice 77/99/EHS; keďže členské štáty bez ohľadu na ustanovenia tejto smernice musia zabezpečiť, aby výrobky, ktoré obsahujú iné potraviny a len malé percento mäsa alebo mäsového výrobku a ktoré sú určené pre obchod v rámci spoločenstva, boli zdravotne bezchybné výrobky, ktoré boli pripravené z čerstvého mäsa nebo mäsových výrobkov v zmysle smernice 77/99/EHS;keďže výrobky, ktoré obsahujú iné potraviny a len malé percento mäsa alebo mäsového výrobku sa vyrábajú v buď prevádzkarniach, ktoré vyrábajú výlučne tento druh výrobku, alebo v prevádzkarniach, ktoré vyrábajú okrem horeuvedeného druhu výrobku aj mäsové výrobky a/alebo iné potraviny, ktoré neobsahujú žiadne mäso alebo mäsový výrobok; tieto výrobky môžu byť vyrábané v samostatných častiach tej istej prevádzkarne;keďže prevádzkarne, ktoré vyrábajú výrobky, ktoré obsahujú iné potraviny a len malé percento mäsa alebo mäsového výrobku, ktoré sú úplne v súlade s podmienkami smernice 77/99/EHS, musia mať možnosť využiť výnimky článku 8 ods. 1) písm. c) uvedenej smernice;keďže opatrenia podľa tejto smernice sú v súlade so stanoviskom Stáleho veterinárneho výboru,PRIJALA TÚTO SMERNICU:Článok 1Táto smernica ustanovuje, ktoré ustanovenia smernice 77/99/EHS sa podľa jej článku 8 nepoužijú na určité výrobky, ktoré obsahujú iné potraviny a len malé percento mäsa alebo mäsových výrobkov.Článok 2Výrobky, ktoré obsahujú iné potraviny a len malé percento mäsa alebo mäsových výrobkov sú výrobky s menej ako 10 % hmotnosti pridaného mäsa alebo mäsového výrobku v pomere k hmotnosti finálneho výrobku pripraveného na použitie po príprave v súlade s návodom výrobcu na použitie.Článok 3Pre schvaľovanie prevádzkarní, ktoré vyrábajú výrobky, ktoré obsahujú iné potraviny a len malé percento mäsa alebo mäsového výrobku:1. Sa podmienky ustanovené v prílohe A kapitola 1 smernice 77/99/EHS týkajú iba tej časti prevádzkarne, v ktorej je čerstvé mäso alebo mäsové výrobky prijímané, skladované, manipuluje sa s nimi a kde sú pridávané do mäsových výrobkov a/alebo do výrobkov, ktoré obsahujú iné potraviny a len malé percento mäsa alebo mäsového výrobku a v ktorých sa tieto výrobky spracúvajú a skladujú.2. a) Môže príslušný orgán rozhodnúť, že chladiarenské miestnosti podľa prílohy A kapitola 1 odsek 1 písm. a) bod i) smernice 77/99/EHS sa nevyžadujú v prípadoch, keď výrobca používa na prípravu výrobkov, ktoré obsahujú iné potraviny a len malé percento mäsa alebo mäsového výrobku, iba výrobky, ktoré boli podrobené úplnému ošetreniu.b) Ak nenastane nepriaznivý účinok na čerstvé mäso alebo mäsové výrobky, môže sa na operácie, ktoré sa musia vykonávať v oddelených miestnostiach uvedených v prílohe A kapitola 1 odsek 2 písm. a), b), c), d), e), g) a h) smernice 77/99/EHS, použiť tá istá miestnosť.Výnimky v písma) a b) platia iba pre tú časť prevádzkarne, v ktorej sa vyrábajú výrobky, ktoré obsahujú iné potraviny a len malé percento mäsa alebo mäsového výrobku.3. Ak prevádzkareň vyrába tiež iné potravinové výrobky, ktoré neobsahujú mäso alebo mäsový výrobok, miestnosti podľa prílohy A, kapitola I odsek 1 písm. c), e), i), l), n) a o) a zariadenia podľa písm. f), g), h) a k) smernice 77/99/EHS, ktoré sa vyžadujú pre výrobky uvedené v článku 1 tejto smernice, môžu byť spoločné s miestnosťami a zariadeniami na výrobu iných potravinových výrobkov, ktoré neobsahujú mäso alebo mäsový výrobok. Avšak príslušný orgán uvedený v článku 3 ods. 1) číslo (6) smernice 77/99/EHS musí mať prístup do týchto miestností a k zariadeniam.4. Členské štáty musia zaručiť, aby sa pred veterinárnym schvaľovacím číslom prevádzkarní alebo častí týchto prevádzkarní schválených podľa tejto smernice uvádzala číslica 8 a za ňou pomlčka (t. j."8-").5. Pre účel obchodu s výrobkami podľa tejto smernice v rámci spoločenstva, môže byť pred veterinárnym schvaľovacím číslom prevádzkarne, ktoré je úplne v súlade s ustanoveniami smernice 77/99/EHS, uvedená číslica 8 a za ňou pomlčka (t. j."8-").Článok 4Pre výrobky, ktoré obsahujú iné potraviny a len malé percento mäsa alebo mäsového výrobku, sa použije príloha A kapitola IV smernice 77/99/EHS; avšak na účely odseku 22 môže príslušný orgán rozhodnúť o obdobiach, počas ktorých sa vykonáva dozor. Na tento účel berie príslušný orgán do úvahy obdobia, počas ktorých sú čerstvé mäso alebo mäsové výrobky a výrobky, ktoré obsahujú iné potraviny a len malé percento mäsa alebo mäsového výrobku dodávané, skladované, manipuluje sa s nimi a pripravujú sa v prevádzkarniach a dozor sa uplatňuje iba na tú časť prevádzkarne, ktorá je schválená v súlade s touto smernicou.Výrobca oznámi príslušnému orgánu obdobia, počas ktorých sa čerstvé mäso alebo mäsové výrobky a výrobky, ktoré obsahujú iné potraviny a len malé percento mäsa alebo mäsového výrobku v prevádzkarni dodávajú, skladujú, manipuluje sa s nimi a pripravujú sa.Článok 51. Pre prevádzkarne, ktoré vyrábajú výrobky, ktoré obsahujú iné potraviny a len malé percento mäsa alebo mäsového výrobku, sa pre tieto výrobky nevyžaduje zdravotný certifikát podľa čl. 3 ods. 1) číslice (10) smernice 77/99/EHS, ak je zdravotná značka doplnená tak, že sa pred veterinárne schvaľovacie číslo prevádzkarne uvedie číslica 8 a za ňou pomlčka (t. j."8-").2. Členské štáty informujú ostatné členské štáty a Komisiu o prevádzkarniach, ktoré uplatňujú ustanovenia odseku 1.Článok 6Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. júna 1984 a bezodkladne o nich informujú Komisiu.Článok 7Táto smernica je adresovaná členským štátom.V Bruseli 12. apríla 1983Za KomisiuPoul Dalsagerčlen Komisie[1] Ú. v. ES L 26, 31.1.1977, s. 85.--------------------------------------------------


title: Smernica Komisie 2007/70/ES z  29. novembra 2007 , ktorou sa mení a dopĺňa smernica Európskeho parlamentu a Rady 98/8/ES s cieľom zaradiť oxid uhličitý ako aktívnu látku do prílohy IA k smernici (Text s významom pre EHP)

text:
               30.11.2007

               SK

               Úradný vestník Európskej únie

               L 312/26

         SMERNICA KOMISIE 2007/70/ES
   z 29. novembra 2007,
   ktorou sa mení a dopĺňa smernica Európskeho parlamentu a Rady 98/8/ES s cieľom zaradiť oxid uhličitý ako aktívnu látku do prílohy IA k smernici
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2 druhý pododsek,
   keďže:

               (1)

               Nariadením Komisie (ES) č. 2032/2003 zo 4. novembra 2003 o druhej fáze 10-ročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych prípravkov na trh, ktorým sa mení a dopĺňa nariadenie (ES) č. 1896/2000 (2), sa zriaďuje zoznam aktívnych látok, ktoré sa majú posúdiť na účely ich prípadného zaradenia do prílohy I, IA alebo IB k smernici 98/8/ES. Uvedený zoznam obsahuje oxid uhličitý.

               (2)

               Podľa nariadenia (ES) č. 2032/2003 sa oxid uhličitý posudzoval v súlade s článkom 11 ods. 2 smernice 98/8/ES na použitie vo výrobkoch typu 14, rodenticídoch, podľa prílohy V k smernici 98/8/ES.

               (3)

               Francúzsko bolo určené ako spravodajský členský štát a v súlade s článkom 10 ods. 5 a 7 nariadenia (ES) č. 2032/2003 15. mája 2006 predložilo Komisii správu príslušného orgánu spolu s odporúčaním.

               (4)

               Členské štáty a Komisia posúdili správu príslušného orgánu. V súlade s článkom 11 ods. 4 nariadenia (ES) č. 2032/2003 sa predmetné zistenia v rámci Stáleho výboru pre biocídne výrobky začlenili 21. júna 2007 do hodnotiacej správy.

               (5)

               Pri posudzovaní oxidu uhličitého sa nevyskytli nijaké nezodpovedané otázky ani nejasnosti, ktorým by sa musel venovať Vedecký výbor pre zdravotné riziká a riziká životného prostredia.

               (6)

               Z rozličných skúmaní vyplýva, že v prípade biocídnych výrobkov používaných ako rodenticídy obsahujúcich oxid uhličitý sa dá očakávať, že budú predstavovať len malé riziko pre ľudí, zvieratá a životné prostredie a že budú vyhovovať požiadavkám ustanoveným v článku 5 smernice 98/8/ES, najmä pokiaľ ide o použitie na účely, ktoré sa preskúmali a sú podrobne uvedené v hodnotiacej správe. Je preto primerané, aby sa oxid uhličitý zaradil do prílohy IA a zabezpečilo sa tým, že všetky členské štáty budú schvaľovať biocídne výrobky používané ako rodenticídy a obsahujúce oxid uhličitý, ako aj meniť tieto schválenia alebo ich rušiť v súlade s článkom 16 ods. 3 smernice 98/8/ES.

               (7)

               Je dôležité uplatňovať ustanovenia tejto smernice súbežne vo všetkých členských štátoch, aby sa na trhu zabezpečilo rovnaké zaobchádzanie s biocídnymi výrobkami obsahujúcimi aktívnu látku oxid uhličitý a aby sa vo všeobecnosti uľahčilo riadne fungovanie trhu s biocídnymi výrobkami.

               (8)

               Kým sa aktívna látka zaradí do prílohy IA, malo by uplynúť primerané obdobie, aby sa členské štáty aj ďalšie zainteresované strany stihli pripraviť na plnenie uložených požiadaviek a aby žiadatelia, ktorí predložili dokumentáciu, mali možnosť plne využiť desaťročné obdobie, keď sú informácie chránené, ktoré v súlade s článkom 12 ods. 1 písm. c) bodom ii) smernice 98/8/ES začína plynúť od dátumu zaradenia do prílohy.

               (9)

               Po zaradení do prílohy by mali mať členské štáty k dispozícii primerané obdobie na implementáciu článku 16 ods. 3 smernice 98/8/ES, a najmä na udelenie, zmenu alebo zrušenie povolení pre biocídne výrobky alebo ich registrácií vo výrobkoch typu 14 obsahujúcich oxid uhličitý v záujme zabezpečenia ich súladu so smernicou 98/8/ES.

               (10)

               Smernica 98/8/ES by sa preto mala zodpovedajúcim spôsobom zmeniť a doplniť.

               (11)

               Opatrenia stanovené v tejto smernici sú v súlade so stanoviskom Stáleho výboru pre biocídne výrobky,

         PRIJALA TÚTO SMERNICU:
   Článok 1
   Príloha IA k smernici 98/8/ES sa týmto mení a dopĺňa v súlade s prílohou k tejto smernici.
   Článok 2
   Transpozícia
   1.   Členské štáty najneskôr do 31. októbra 2008 prijmú a uverejnia zákony, právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 1. novembra 2009.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Spôsob uvedenia tohto odkazu určia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 29. novembra 2007

            Za Komisiu

         Stavros DIMAS

            člen Komisie

      (1)  Ú. v. ES L 123, 24.4.1998, s. 1. Smernica naposledy zmenená a doplnená smernicou 2007/47/ES (Ú. v. EÚ L 247, 21.9.2007, s. 21).

      (2)  Ú. v. EÚ L 307, 24.11.2003, s. 1. Nariadenie naposledy zmenené a doplnené nariadením (ES) č. 1849/2006 (Ú. v. EÚ L 355, 15.12.2006, s. 63).

      PRÍLOHA
      Táto tabuľka s položkou „č. 1“ sa vkladá do prílohy IA k smernici 98/8/ES:

                     „Číslo

                     Bežný názov

                     Názov IUPAC
                     Identifikačné čísla

                     Minimálna čistota aktívnej látky v biocídnom výrobku uvedenom na trh

                     Dátum zaradenia do prílohy

                     Termín na dosiahnutie súladu s článkom 16 ods. 3
                     (okrem výrobkov obsahujúcich viac ako jednu aktívnu látku, pre ktoré sa lehota na dosiahnutie súladu s článkom 16 ods. 3 vymedzí v poslednom rozhodnutí o zaradení do prílohy venovanému týmto aktívnym látkam)

                     Dátum ukončenia zaradenia do prílohy

                     Typ výrobku

                     Osobitné ustanovenia

                     1

                     oxid uhličitý

                     oxid uhličitý
                     č. EC: 204-696-9
                     č. CAS: 124-38-9

                     990  ml/l

                     1. novembra 2009

                     31. októbra 2011

                     31. októbra 2019

                     14

                     Len na použitie v plynových nádržiach na priame využitie a fungujúcich spolu so záchytným zariadením.

                        Poznámka: V záujme implementácie spoločných princípov uvedených v prílohe VI je obsah a závery hodnotiacich správ k dispozícii na internetovej stránke Komisie: http://ec.europa.eu/comm/environment/biocides/index.htm“


title: Smernica Komisie 2006/50/ES z  29. mája 2006 , ktorou sa menia a dopĺňajú prílohy IVA a IVB k smernici 98/8/ES Európskeho parlamentu a Rady o uvádzaní biocídnych výrobkov na trh   (Text s významom pre EHP)

text:
               30.5.2006

               SK

               Úradný vestník Európskej únie

               L 142/6

         SMERNICA KOMISIE 2006/50/ES
   z 29. mája 2006,
   ktorou sa menia a dopĺňajú prílohy IVA a IVB k smernici 98/8/ES Európskeho parlamentu a Rady o uvádzaní biocídnych výrobkov na trh
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu 98/8/ES Európskeho parlamentu a Rady zo 16. februára 1998 o uvádzaní biocídnych výrobkov na trh (1), a najmä na jej článok 29,
   keďže:

               (1)

               V prílohách IVA a IVB k smernici 98/8/ES sa stanovujú požiadavky pre správy, ktoré predkladajú uchádzači o zaradenie účinnej látky obsahujúcej mikroorganizmy vrátane vírusov a húb do prílohy I alebo IA vyššie uvedenej smernice a o schválenie biocídneho výrobku, ktorého základom sú prípravky z takýchto mikroorganizmov vrátane vírusov a húb.

               (2)

               Je nevyhnutné prispôsobiť prílohy IVA a IVB k smernici 98/8/ES technickému pokroku a vývoju príslušných právnych predpisov, najmä smernici Rady 91/414/EHS z 15. júla 1991 o uvádzaní prípravkov na ochranu rastlín na trh (2) a smernici Európskeho parlamentu a Rady 2001/18/ES z 12. marca 2001 o zámernom uvoľňovaní geneticky modifikovaných organizmov do životného prostredia (3) s cieľom poskytnúť lepšie základy na vykonávanie hodnotení rizika mikroorganizmov a biocídnych výrobkov, ktoré ich obsahujú. Okrem toho došlo v oblasti mikrobiológie a biotechnológie k vedeckému a technickému rozvoju. Zavedenie takej štruktúry požiadaviek vzhľadom na údaje v systéme smernice 98/8/ES, ktorá by bola podobná štruktúre stanovenej v smernici 91/414/EHS, zjednoduší prácu uchádzačov predkladajúcich správy v rámci oboch právnych systémov a prácu orgánov členských štátov, ktoré tieto správy hodnotia. Je preto vhodné aktualizovať požiadavky týkajúce sa údajov o mikroorganizmoch vrátane vírusov a húb, ktoré v súčasnosti obsahuje smernica 98/8/ES a zosúladiť ju s tými, ktoré stanovuje smernica 91/414/EHS.

               (3)

               Opatrenia stanovené v tejto smernici sú v súlade so stanoviskom Stáleho výboru pre biocídne výrobky,

         PRIJALA TÚTO SMERNICU:
   Článok 1
   Prílohy IVA a IVB k smernici 98/8/ES sa nahrádzajú textom stanoveným v prílohe k tejto smernici.
   Článok 2
   1.   Členské štáty najneskôr do 1. januára 2008 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Členské štáty Komisii bezodkladne oznámia znenie týchto ustanovení a korelačnú tabuľku príslušných ustanovení a tejto smernice.
   Členské štáty musia priamo v prijatých ustanoveniach alebo pri ich úradnom uverejnení uviesť odkaz na túto smernicu. Podrobnosti o odkaze určia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 29. mája 2006

            Za Komisiu

         Stavros DIMAS

            člen Komisie

      (1)  Ú. v. ES L 123, 24.4.1998, s. 1. Smernica zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1).

      (2)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2006/39/ES (Ú. v. EÚ L 104, 13.4.2006, s. 30).

      (3)  Ú. v. EÚ L 106, 17.4.2001, s. 1. Smernica naposledy zmenená a doplnená nariadením (ES) č. 1830/2003 (Ú. v. EÚ L 268, 18.10.2003, s. 24).
   PRÍLOHA
   „
         PRÍLOHA IVA
         SÚBOR ÚDAJOV O ÚČINNÝCH LÁTKACH
         MIKROORGANIZMY VRÁTANE VÍRUSOV A HÚB

                     1.

                     Na účely tejto prílohy sa pojem mikroorganizmy chápe ako pojem, ktorý zahŕňa aj vírusy a huby. Správy o aktívnych mikroorganizmoch musia obsahovať najmenej všetky body uvedené pod názvom ‚Požiadavky predkladaných správ’. Pri všetkých mikroorganizmoch, ktoré podliehajú žiadosti o zaradenie do prílohy I alebo IA, sa musia poskytovať všetky dostupné relevantné poznatky a informácie, ktoré pochádzajú z literárnych zdrojov. Informácie týkajúce sa identifikácie a charakterizácie mikroorganizmu vrátane spôsobu účinku sú nesmierne dôležité a musia sa uvádzať v oddieloch I až IV a ustanovujú základ na posúdenie potenciálnych dosahov na ľudské zdravie a účinkov na životné prostredie.

                     2.

                     Ak nie sú informácie z hľadiska podstaty mikroorganizmu potrebné, uplatňuje sa článok 8 ods. 5.

                     3.

                     Správa v zmysle článku 11 ods. 1 sa pripravuje na úrovni kmeňa mikroorganizmu, ak nie je predložená informácia, ktorá potvrdzuje, že daný druh je známy dostatočnou homogénnosťou, pokiaľ ide o všetky vlastnosti, alebo uchádzač poskytne iné argumenty v súlade s článkom 8 ods. 5.

                     4.

                     Ak bol mikroorganizmus geneticky modifikovaný v zmysle článku 2 ods. 2 smernice 2001/18/ES, predkladá sa tiež kópia vyhodnotenia údajov, ktoré sa týkajú posúdenia rizika pre životné prostredie, ako sa stanovuje v článku 4 ods. 2 uvedenej smernice.

                     5.

                     Ak je známe, že účinok biocídneho výrobku je sčasti alebo úplne zapríčinený účinkom toxínu/metabolitu, alebo ak sa očakáva prítomnosť významného množstva rezíduí toxínov/metabolitov bez ohľadu na účinok účinného mikroorganizmu, musí sa predložiť správa o toxínoch/metabolitoch v súlade s požiadavkami prílohy IIA, a ak je to stanovené, aj v súlade s relevantnými časťami prílohy IIIA.

               Požiadavky predkladaných správ

            ODDIELY:

                     I.

                     Identita mikroorganizmu

                     II.

                     Biologické vlastnosti mikroorganizmu

                     III.

                     Ďalšie informácie o mikroorganizme

                     IV.

                     Analytické metódy

                     V.

                     Účinky na ľudské zdravie

                     VI.

                     Rezíduá v ošetrovaných materiáloch, potravinách a krmivách alebo na nich

                     VII.

                     Osud a správanie v životnom prostredí

                     VIII.

                     Účinky na necieľové organizmy

                     IX.

                     Klasifikácia a označovanie

                     X.

                     Súhrn a zhodnotenie oddielov I až IX vrátane záverov v oblasti posudzovania rizika a odporúčania

               Na podporu predkladania vyššie uvedených bodov sa budú požadovať tieto údaje:
         I.   IDENTITA MIKROORGANIZMU
         1.1.   Uchádzač
         1.2.   Výrobca
         1.3.   Názov a opis druhu, charakteristika kmeňa
         1.3.1.   Bežný názov mikroorganizmu (vrátane alternatívnych a náhradných názvov)
         1.3.2.   Taxonomický názov a kmeň s údajom, či ide o základný variant, mutantný kmeň alebo geneticky modifikovaný organizmus (GMO); pre taxonomické vírusy označenie činiteľa, sérotypu, kmeňa alebo mutantu
         1.3.3.   Zbierka a referenčné číslo kultúry v prípade, že sa kultúra ukladá
         1.3.4.   Metódy, postupy a kritériá používané na určenie prítomnosti a identity mikroorganizmu (napríklad morfológia, biochémia, sérológia atď.)
         1.4.   Špecifikácia materiálu použitého na výrobu formulovaných produktov
         1.4.1.   Obsah mikroorganizmu
         1.4.2.   Identita a obsah nečistôt, prísad a kontaminujúcich mikroorganizmov
         1.4.3.   Analytický profil výrobných šarží
         II.   BIOLOGICKÉ VLASTNOSTI MIKROORGANIZMU
         2.1.   História mikroorganizmu a jeho použitie. Prirodzený výskyt a zemepisné rozšírenie
         2.1.1.   Historické pozadie
         2.1.2.   Pôvod a prirodzený výskyt
         2.2.   Informácie o cieľovom organizme(-och)
         2.2.1.   Opis cieľového organizmu(-ov)
         2.2.2.   Spôsob účinku
         2.3.   Rozsah špecificity hostiteľa a účinky na iné druhy, ako je cieľový organizmus
         2.4.   Vývojové štádiá/životný cyklus mikroorganizmu
         2.5.   Infekčnosť, schopnosť šíriť sa a usádzať sa
         2.6.   Vzťahy k známym rastlinným, živočíšnym alebo ľudským patogénom
         2.7.   Genetická stabilita a faktory, ktoré ju ovplyvňujú
         2.8.   Informácie o produkcii metabolitov (predovšetkým toxínov)
         2.9.   Antibiotiká a ostatné antimikrobiálne činitele
         2.10.   Odolnosť voči environmentálnym faktorom
         2.11.   Účinky na materiály, látky a výrobky
         III.   ĎALŠIE INFORMÁCIE O MIKROORGANIZME
         3.1.   Funkcia
         3.2.   Predpokladaná oblasť použitia
         3.3.   Typ(-y) výrobkov a kategória užívateľov, pre ktorých by mal byť mikroorganizmus uvedený v prílohe I, IA alebo IB
         3.4.   Metóda produkcie a kontrola kvality
         3.5.   Informácie o výskyte alebo možnom výskyte vyvinutia odolnosti cieľového organizmu(-ov)
         3.6.   Metódy zabraňujúce strate virulencie mikroorganizmu v zásobách osiva
         3.7.   Odporúčané metódy a opatrenia týkajúce sa manipulácie, skladovania, prepravy alebo požiaru
         3.8.   Postupy likvidácie a dekontaminácie
         3.9.   Opatrenia v prípade nehody
         3.10.   Postupy týkajúce sa likvidácie odpadu
         3.11.   Monitorovací plán používaný pri účinnom mikroorganizme vrátane manipulácie, skladovania, prepravy a použitia
         IV.   ANALYTICKÉ METÓDY
         4.1.   Metódy na analýzu vyrábaného mikroorganizmu
         4.2.   Metódy na určenie rezíduí a ich množstva (životaschopných alebo neživotaschopných mikroorganizmov)
         V.   ÚČINKY NA ĽUDSKÉ ZDRAVIE
         SKUPINA I
         5.1.   Základné informácie
         5.1.1.   Zdravotné údaje
         5.1.2.   Zdravotný dohľad nad pracovníkmi výrobného závodu
         5.1.3.   Sledovanie precitlivenosti/alergénnosti
         5.1.4.   Priame pozorovanie, napríklad klinické prípady
         5.2.   Základné štúdie
         5.2.1.   Precitlivenosť
         5.2.2.   Akútna toxicita, patogenita a infekčnosť
         5.2.2.1.   Akútna orálna toxicita, patogenita a infekčnosť
         5.2.2.2.   Akútna inhalačná toxicita, patogenita a infekčnosť
         5.2.2.3.   Jediná intraperitoneálna/subkutánna dávka
         5.2.3.   Testovanie génotoxicity in vitro

         5.2.4.   Štúdium bunkovej kultúry
         5.2.5.   Informácie o krátkodobej toxicite a patogenite
         5.2.5.1.   Účinky na zdravotný stav po opakovanej inhalačnej expozícii
         5.2.6.   Navrhované ošetrenie: opatrenia prvej pomoci, lekárske ošetrenie
         5.2.7.   Akákoľvek patogenita a infekčnosť na ľudí a iné cicavce za podmienok potlačenej imunity
         KONIEC SKUPINY I
         SKUPINA II
         5.3.   Štúdie osobitnej toxicity, patogenity a infekčnosti
         5.4.   Génotoxicita – výskumy in vivo v somatických bunkách
         5.5.   Génotoxicita – výskumy in vivo v zárodočných bunkách
         KONIEC SKUPINY II
         5.6.   Súhrn toxicity, patogenity a infekčnosti cicavcov a celkové hodnotenie
         VI.   REZÍDUÁ V OŠETROVANÝCH MATERIÁLOCH, POTRAVINÁCH A KRMIVÁCH ALEBO NA NICH
         6.1.   Pretrvávanie a pravdepodobnosť množenia v ošetrovaných materiáloch, krmivách a potravinách alebo na nich
         6.2.   Ďalšie požadované informácie
         6.2.1.   Neživotaschopné rezíduá
         6.2.2.   Životaschopné rezíduá
         6.3.   Súhrn a vyhodnotenie rezíduí v ošetrovaných materiáloch, potravinách a krmivách alebo na nich
         VII.   OSUD A SPRÁVANIE V ŽIVOTNOM PROSTREDÍ
         7.1.   Pretrvávanie a rozmnožovanie
         7.1.1.   Pôda
         7.1.2.   Voda
         7.1.3.   Vzduch
         7.2.   Mobilita
         7.3.   Súhrn a vyhodnotenie osudu a správania v životnom prostredí
         VIII.   ÚČINKY NA NECIEĽOVÉ ORGANIZMY
         8.1.   Účinky na vtáctvo
         8.2.   Účinky na vodné organizmy
         8.2.1.   Účinky na ryby
         8.2.2.   Účinky na sladkovodné bezstavovce
         8.2.3.   Účinky na rast rias
         8.2.4.   Účinky na iné rastliny, ako sú riasy
         8.3.   Účinky na včely
         8.4.   Účinky na iné článkonožce ako včely
         8.5.   Účinky na dážďovky
         8.6.   Účinky na pôdne mikroorganizmy
         8.7.   Ďalšie štúdie
         8.7.1.   Suchozemské rastliny
         8.7.2.   Cicavce
         8.7.3.   Iné relevantné druhy a procesy
         8.8.   Súhrn a vyhodnotenie účinkov na necieľové organizmy
         IX.   KLASIFIKÁCIA A OZNAČOVANIE
         Správu musí sprevádzať odôvodnený návrh na zaradenie aktívnej látky, ktorá je mikroorganizmus, do jednej z rizikových skupín špecifikovaných v článku 2 smernice Európskeho parlamentu a Rady 2000/54/ES z 18. septembra 2000 o ochrane pracovníkov pred rizikami súvisiacimi s vystavením biologickým faktorom pri práci (1) a upozornenie na to, že výrobky musia mať označenie nebezpečenstva biologického pôvodu stanovené v prílohe II príslušnej smernice.
         X.   SÚHRN A ZHODNOTENIE ODDIELOV I AŽ IX VRÁTANE ZÁVEROV V OBLASTI POSUDZOVANIA RIZIKA A ODPORÚČANIA

         PRÍLOHA IVB
         SÚBOR ÚDAJOV O BIOCÍDNYCH VÝROBKOCH
         MIKROORGANIZMY VRÁTANE VÍRUSOV A HÚB

                     1.

                     Na účely tejto prílohy sa pojem mikroorganizmy rozumie ako pojem, ktorý zahŕňa aj vírusy a huby. Táto príloha uvádza požiadavky vzhľadom na údaje potrebné na schválenie biocídneho výrobku, ktorého základom sú prípravky z mikroorganizmov. Pri všetkých biocídnych výrobkoch, ktorých základom sú prípravky z mikroorganizmov podliehajúcich žiadosti, sa musia poskytovať všetky dostupné relevantné poznatky a informácie, ktoré pochádzajú z literárnych zdrojov. Informácie týkajúce sa identifikácie a charakterizácie všetkých zložiek v biocídnom výrobku sú nesmierne dôležité a musia sa uvádzať v oddieloch I až IV. Predstavujú základ na hodnotenie možných dosahov na ľudské zdravie a životné prostredie.

                     2.

                     Ak informácie nie sú z hľadiska podstaty biocídneho výrobku potrebné, uplatňuje sa článok 8 ods. 5.

                     3.

                     Informácia sa môže odvodiť z existujúcich údajov, ak dôjde k poskytnutiu oprávnenia prijateľného pre príslušný orgán. Predovšetkým ustanovenia smernice 67/548/EHS a smernice Európskeho parlamentu a Rady 1999/45/ES z 31. mája 1999 o aproximácii zákonov, iných právnych predpisov a správnych opatrení členských štátov o klasifikácii, balení a označovaní nebezpečných prípravkov (2) sa musia využívať kedykoľvek je to možné, aby sa testovanie zvierat znížilo na minimum.

                     4.

                     Keď dôjde k testovaniu, musí sa poskytnúť podrobný opis (špecifikácia) použitého materiálu a jeho nečistôt v súlade s ustanoveniami v oddiele II. V prípade, že je to potrebné, vyžadujú sa štúdie stanovené v prílohe IIB a IIIB pre všetky toxikologicky/ekotoxikologicky relevantné chemické zložky biocídneho výrobku, najmä ak sú zložky potenciálne škodlivé látky definované v článku 2 ods. 1 písm. e).

                     5.

                     V prípade zaoberania sa novým prípravkom by sa mohla prijať extrapolácia z prílohy IVA za predpokladu, že sa vyhodnotia všetky možné účinky zložiek, najmä na patogenitu a infekčnosť.

               Požiadavky predkladaných správ

            ODDIELY:

                     I.

                     Identita biocídneho výrobku

                     II.

                     Fyzikálne, chemické a technické vlastnosti biocídneho výrobku

                     III.

                     Údaje o aplikácii

                     IV.

                     Ďalšie informácie o biocídnom výrobku

                     V.

                     Analytické metódy

                     VI.

                     Údaje o účinnosti

                     VII.

                     Účinky na ľudské zdravie

                     VIII.

                     Rezíduá v ošetrovaných materiáloch, potravinách a krmivách alebo na nich

                     IX.

                     Osud a správanie v životnom prostredí

                     X.

                     Účinky na necieľové organizmy

                     XI.

                     Klasifikácia, balenie a označovanie biocídneho výrobku

                     XII.

                     Súhrn a zhodnotenie oddielov I až XI vrátane záverov v oblasti posudzovania rizika a návrhy

               Na podporu predkladania vyššie uvedených bodov sa budú požadovať tieto údaje.
         I.   IDENTITA BIOCÍDNEHO VÝROBKU
         1.1.   Žiadateľ
         1.2.   Výrobca biocídneho výrobku a mikroorganizmu/mikroorganizmov
         1.3.   Obchodný názov alebo navrhovaný obchodný názov a vývojový číselný kód biocídneho výrobku
         1.4.   Podrobné kvantitatívne a kvalitatívne informácie o zložení biocídneho výrobku
         1.5.   Fyzikálny stav a povaha biocídneho výrobku
         1.6.   Funkcia
         II.   FYZIKÁLNE, CHEMICKÉ A TECHNICKÉ VLASTNOSTI BIOCÍDNEHO VÝROBKU
         2.1.   Vzhľad (farba a zápach)
         2.2.   Stabilita pri skladovaní a trvanlivosť
         2.2.1.   Účinky svetla, teploty a vlhkosti na technické vlastnosti biocídneho výrobku
         2.2.2.   Ďalšie faktory ovplyvňujúce stabilitu
         2.3.   Výbušnosť a oxidačné vlastnosti
         2.4.   Bod vzplanutia a iné ukazovatele horľavosti alebo samovoľného vzplanutia
         2.5.   Kyslosť, zásaditosť a hodnota pH
         2.6.   Viskozita a povrchové napätie
         2.7.   Technické vlastnosti biocídneho výrobku
         2.7.1.   Zmáčavosť
         2.7.2.   Trvalá penivosť
         2.7.3.   Suspendovateľnosť a stabilita suspenzie
         2.7.4.   Test na suchom site a test na mokrom site
         2.7.5.   Rozdelenie veľkosti častíc (prachotvorné a zmáčateľné prášky, granule), obsah prachu/jemných častí (granule), odieranie a drobivosť (granule)
         2.7.6.   Emulgovateľnosť, reemulgovateľnosť, stabilita emulzie
         2.7.7.   Tekutosť, zlievateľnosť (oplachovateľnosť) a prašnosť
         2.8.   Fyzikálna, chemická a biologická zlučiteľnosť s inými výrobkami vrátane biocídnych výrobkov, pri ktorých sa musí ich použitie schváliť alebo registrovať
         2.8.1.   Fyzikálna zlučiteľnosť
         2.8.2.   Chemická zlučiteľnosť
         2.8.3.   Biologická zlučiteľnosť
         2.9.   Súhrn a vyhodnotenie fyzikálnych, chemických a technických vlastností biocídneho výrobku
         III.   ÚDAJE O APLIKÁCII
         3.1.   Predpokladaná oblasť použitia
         3.2.   Spôsob účinku
         3.3.   Podrobnosti plánovaného použitia
         3.4.   Aplikačná dávka
         3.5.   Obsah mikroorganizmu v použitom materiáli (napríklad v aplikačnom zariadení alebo v návnadách)
         3.6.   Metóda aplikácie
         3.7.   Počet a načasovanie aplikácií a trvanie ochrany
         3.8.   Nevyhnutné ochranné obdobia a ďalšie opatrenia s cieľom zabrániť nepriaznivým účinkom na zdravie ľudí a zvierat a na životné prostredie
         3.9.   Navrhované pokyny na použitie
         3.10.   Kategória užívateľov
         3.11.   Informácie o možnom výskyte vyvinutia odolnosti
         3.12.   Účinky na materiály alebo výrobky ošetrené biocídnym výrobkom
         IV.   ĎALŠIE INFORMÁCIE O BIOCÍDNOM VÝROBKU
         4.1.   Balenie a zlučiteľnosť biocídneho výrobku s navrhovanými baliacimi materiálmi
         4.2.   Postupy na čistenie aplikačného zariadenia
         4.3.   Obdobie, po ukončení ktorého môže dôjsť k opakovanému vstupu, nevyhnutné ochranné obdobie alebo iné opatrenia na ochranu človeka, zvierat a životného prostredia
         4.4.   Odporúčané metódy a opatrenia týkajúce sa manipulácie, skladovania, prepravy alebo požiaru
         4.5.   Opatrenia v prípade nehody
         4.6.   Postupy na likvidáciu alebo dekontamináciu biocídneho výrobku a jeho obalu
         4.6.1.   Riadené spaľovanie
         4.6.2.   Iné
         4.7.   Monitorovací plán používaný pri aktívnom mikroorganizme a iných mikroorganizmoch prítomných v biocídnom výrobku vrátane manipulácie, uskladnenia, prepravy a použitia
         V.   ANALYTICKÉ METÓDY
         5.1.   Metódy analýzy biocídneho výrobku
         5.2.   Metódy na určenie rezíduí a ich množstva
         VI.   ÚDAJE O ÚČINNOSTI
         VII.   ÚČINKY NA ĽUDSKÉ ZDRAVIE
         7.1.   Základné štúdie akútnej toxicity
         7.1.1.   Akútna orálna toxicita
         7.1.2.   Akútna inhalačná toxicita
         7.1.3.   Akútna perkutánna toxicita
         7.2.   Dodatočné štúdie o akútnej toxicite
         7.2.1.   Dráždivosť kože
         7.2.2.   Dráždivosť očí
         7.2.3.   Precitlivenosť kože
         7.3.   Údaje o expozícii
         7.4.   Dostupné toxikologické údaje týkajúce sa neúčinných látok
         7.5.   Doplňujúce štúdie pre kombinácie biocídnych výrobkov
         7.6.   Súhrn a vyhodnotenie účinkov na ľudské zdravie
         VIII.   REZÍDUÁ V OŠETROVANÝCH MATERIÁLOCH, POTRAVINÁCH A KRMIVÁCH ALEBO NA NICH
         IX.   OSUD A SPRÁVANIE V ŽIVOTNOM PROSTREDÍ
         X.   ÚČINKY NA NECIEĽOVÉ ORGANIZMY
         10.1.   Účinky na vtáctvo
         10.2.   Účinky na vodné organizmy
         10.3.   Účinky na včely
         10.4.   Účinky na článkonožce iné ako včely
         10.5.   Účinky na dážďovky
         10.6.   Účinky na pôdne mikroorganizmy
         10.7.   Dodatočné štúdie o ďalších druhoch alebo štúdie vyšších skupín, akými sú štúdie o vybraných necieľových organizmoch
         10.7.1.   Suchozemské rastliny
         10.7.2.   Cicavce
         10.7.3.   Iné relevantné druhy a procesy
         10.8.   Súhrn a vyhodnotenie účinkov na necieľové organizmy
         XI.   KLASIFIKÁCIA, BALENIE A OZNAČOVANIE BIOCÍDNEHO VÝROBKU
         Podľa ustanovenia článku 20 v súlade s ustanoveniami uvedenými v smernici 67/548/EHS a smernici 1999/45/ES je potrebné predkladať návrhy obsahujúce oprávnenie na klasifikáciu a označenie biocídneho výrobku. Klasifikácia zahŕňa opis kategórie/kategórií nebezpečenstva a oprávnené upozornenia na riziko týkajúce sa všetkých nebezpečných vlastností. Na základe klasifikácie by sa mal vydať návrh na označenie vrátane symbolov rizika a označení nebezpečenstva, upozornení na riziko a bezpečnosť. Klasifikácia a označenie sa vzťahujú na chemické látky, ktoré biocídny výrobok obsahuje. Ak je to potrebné, vzory navrhovaného balenia sa predložia príslušnému orgánu členského štátu.
         Správu musí sprevádzať odôvodnený návrh na zaradenie do jednej z rizikových skupín špecifikovaných v článku 2 smernice 2000/54/ES a upozornenie na to, že výrobky musia mať označenie nebezpečenstva biologického pôvodu ustanoveného v prílohe II k tejto smernici.
         XII.   SÚHRN A ZHODNOTENIE ODDIELOV I AŽ XI VRÁTANE ZÁVEROV V OBLASTI POSUDZOVANIA RIZIKA A ODPORÚČANIA
      “

      (1)  Ú. v. EÚ L 262, 17.10.2000, s. 21.

      (2)  Ú. v. EÚ L 200, 30.7.1999, s. 1. Smernica naposledy zmenená a doplnená smernicou Komisie 2006/8/ES (Ú. v. EÚ L 19, 24.1.2006, s. 12).


title: Smernica Európskeho parlamentu a Rady 2001/85/ES z 20. novembra 2001 týkajúca sa osobitných ustanovení pre vozidlá, používané na prepravu cestujúcich, v ktorých sa nachádza viac ako osem sedadiel, okrem sedadla pre vodiča a ktorou sa mení a dopĺňa smernica 70/156/EHS a smernica 97/27/ES

text:
Dôležité právne oznámenie

|

32001L0085

Úradný vestník L 042 , 13/02/2002 S. 0001 - 0102

		Smernica Európskeho parlamentu a Rady 2001/85/ESz 20. novembra 2001týkajúca sa osobitných ustanovení pre vozidlá, používané na prepravu cestujúcich, v ktorých sa nachádza viac ako osem sedadiel, okrem sedadla pre vodiča a ktorou sa mení a dopĺňa smernica 70/156/EHS a smernica 97/27/ESEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 95,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom stanoveným v článku 251 Zmluvy [3], v zmysle spoločného textu schváleného zmierovacím výborom 25. júna 2001,keďže:(1) Vnútorný trh zahŕňa oblasť bez vnútorných hraníc, v ktorej je zabezpečený voľný pohyb tovarov, osôb, služieb a kapitálu. Na tento účel je dôležité prijať opatrenia.(2) Technické požiadavky, ktoré musia spĺňať motorové vodidlá v súlade s vnútroštátnymi zákonmi sa okrem iného týkajú osobitných ustanovení pre vozidlá používané na prepravu cestujúcich, v ktorých sa nachádza viac ako osem sedadiel okrem sedadla vodiča.(3) Tieto požiadavky sa v rámci členských štátov líšia.(4) Kvôli rozdielom v technických predpisoch tieto vozidlá nemohli byť uvedené na trh spoločenstva. Schválenie harmonizovaných požiadaviek všetkými členskými štátmi namiesto ich vnútroštátnych právnych predpisov umožní riadne fungovanie vnútorného trhu s uvedenými vozidlami.(5) Z tohto dôvodu je nevyhnutné, aby všetky členské štáty schválili rovnaké požiadavky buď navyše, alebo namiesto svojich jestvujúcich pravidiel s cieľom umožniť uplatňovanie postupu pre vydávanie ES typových osvedčení, ktoré podlieha smernici rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [4], vzhľadom na každý typ vozidla.(6) Táto smernica predstavuje jednu zo samostatných smerníc ES postupu pre vydávanie typových osvedčení, ktorý sa ustanovil smernicou 70/156/EHS.(7) Potvrdiť pokroky už dosiahnuté s cieľom zlepšiť pre osoby so zníženou pohyblivosťou prístupnosť k vozidlám tried I a II, u existujúcich typov vozidiel je dovolený strmší sklon v určitých častiach chodbičky v porovnaní s novými typmi vozidiel.(8) Nakoľko hlavné ciele navrhovanej akcie, a to odstránenie obchodných bariér v rámci spoločenstva uplatňovaním ES typových osvedčení pre takéto vozidlá, nemôžu členské štáty dosiahnuť v dostatočnej miere kvôli rozsahu a dosahu navrhovanej akcie pre daný sektor a dajú sa lepšie dosiahnuť na úrovni spoločenstva, spoločenstvo musí prijať opatrenia v súlade s princípom subsidiarity tak, ako je stanovené v článku 5 zmluvy. V súlade s princípom proporcionality uvedeným v tomto článku, táto smernica nejde nad rámec toho, čo je nevyhnutné na dosiahnutie týchto cieľov.(9) Cieľom rozlišovať medzi existujúcimi a novými typmi vozidiel je nevyhnutné odkázať na smernicu rady 76/756/EHS z 27. júla 1976 o aproximácii právnych predpisov členských štátov týkajúcich sa osvetlenia a svetelných signalizačných zariadení na motorových a ich prípojných vozidlách [5].(10) Je potrebné brať do úvahy existujúce technické požiadavky schválené Európskou hospodárskou komisiou OSN (UN/ECE) v nariadení č. 36 ("Jednotné ustanovenia pre homologizáciu veľkých motorových vozidiel na prepravu cestujúcich z hľadiska ich celkovej konštrukcie"), v nariadení č. 52 ("Jednotné ustanovenia pre konštrukciu malokapacitných vozidiel verejnej dopravy"), v nariadení č. 66 ("Jednotné ustanovenia pre homologizáciu veľkých autobusov z hľadiska pevnosti ich nosnej konštrukcie") a v nariadení č. 107 ("Jednotné ustanovenia pre homologizáciu dvojpodlažných autobusov z hľadiska ich celkovej konštrukcie"), pripojenom k Dohode o prijatí jednotných podmienok pre homologáciu (overovanie zhodnosti) a o vzájomnom uznávaní homologácie výstroja a súčastí motorových vozidiel.(11) Zatiaľ čo hlavným cieľom tejto smernice je zaručiť bezpečnosť cestujúcich, je taktiež nevyhnutné stanoviť technické predpisy umožňujúce osobám so zníženou pohyblivosťou prístupnosť k vozidlám, na ktoré sa vzťahuje táto smernica, v súlade s dopravnou a sociálnou politikou spoločenstva. Na zlepšenie prístupu k takýmto vozidlám sa musí vyvinúť maximálna snaha. Na tento účel prístupnosť pre osoby so zníženou pohyblivosťou sa dá dosiahnuť buď pomocou technických riešení použitých na vozidlách, na ktoré sa vzťahuje táto smernica, alebo ich kombináciou s príslušnou miestnou infraštruktúrou s cieľom zaručiť prístup iba vozíčkarom.(12) V dôsledku vyššie uvedeného je nevyhnutné zmeniť a doplniť smernicu 70/156/EHS a smernicu 97/27/ES Európskeho parlamentu a Rady z 22. júla 1997 týkajúcej sa hmotností a rozmerov určitých kategórií motorových vozidiel a ich prípojných vozidiel [6].(13) Opatrenia nevyhnutné na vykonávanie tejto smernice sa musia prijať v súlade s rozhodnutím Rady 1999/468/ES z 28. júna 1999, ktorým sa ustanovuje postup na uplatňovanie vykonávacích právomocí delegovaných na Komisiu [7],PRIJALI TÚTO SMERNICU:Článok 1Na účely tejto smernice:- pod pojmom "vozidlo" sa rozumie akékoľvek motorové vozidlo kategórie M2 alebo M3, definované v prílohe II, časť A smernice 70/156/EHS,- pod pojmom "karoséria" sa rozumie samostatná technická jednotka definovaná v článku 2 smernice 70/156/EHS,- pod pojmom "trieda vozidla" sa rozumie vozidlo, ktoré vyhovuje opisu triedy uvedenému v prílohe I k tejto smernici.Článok 21. S účinnosťou od 13. augusta 2003 členské štáty nemôžu odmietnuť ES typové označenie alebo vnútroštátne typové označenie:- vozidla,- karosérie,- vozidla , ktorého karoséria už bolo typovo schválená ako samostatná technická jednotka,alebo odmietnuť alebo zakázať predaj, registráciu alebo uvedenie do prevádzky vozidla alebo karosérie ako samostatnej technickej jednotky, z dôvodov týkajúcich sa ustanovení pre vozidlá používané na prepravu cestujúcich a majúce viac ako osem sedadiel okrem sedadla vodiča, pokiaľ budú splnené požiadavky tejto smernice a jej príloh.2. Odsek 1 sa uplatňuje aj na nízkopodlažné vozidlá triedy I alebo II , typovo schválené pred 13. augustom 2002 na základe smernice 76/759/EHS, ktoré profitujú zo sklonu chodbičky 12,5 % - špecifikovaného v odseku 7.7.6.2. prílohy 1.3. Vzhľadom na ustanovenia pod odsekom 4 s účinnosťou od 13. februára 2004 - členské štáty:- už ďalej nevydávajú ES typové osvedčenia pre typ vozidla a typ karosérie ako samostatnej technickej jednotky,- môžu odmietnuť registráciu, predaj alebo uvedenie do prevádzky nových vozidiel a nových karosérií ako samostatných technických jednotiek,z dôvodov týkajúcich sa ustanovení pre vozidlá používané na prepravu cestujúcich a majúce viac ako osem sedadiel okrem sedadla vodiča, pokiaľ nie sú splnené požiadavky tejto smernice a jej príloh.4. S účinnosťou od 13. februára 2005 členské štáty môžu odmietnuť predaj, registráciu alebo uvedenie do prevádzky nových vozidiel a nových karosérií ako samostatných technických jednotiek, ktoré boli typovo schválené v súlade s ustanoveniami odseku 2.Článok 31. Vozidlá triedy I musia byť prístupné pre ľudí so zníženou pohyblivosťou vrátane vozíčkarov v súlade s technickými ustanoveniami uvedenými v prílohe VII.2. Členské štáty majú voľnosť rozhodovania pri výbere najlepšieho riešenia pre dosiahnutie zlepšenej prístupnosti vo vozidlách, okrem vozidiel triedy I. Ak však vozidlá okrem vozidiel triedy I sú vybavené zariadeniami pre ľudí so zníženou pohyblivosťou alebo vozíčkarov, tak musia spĺňať požiadavky prílohy VII.Článok 4Smernica 70/156/ES sa mení a dopĺňa nasledovne:1. V prílohe I:a) k položke 0.2. sa pridajú nasledovné položky:+++++ TIFF +++++b) k položke 0.3. sa pridajú nasledovné položky:+++++ TIFF +++++c) k položke 0.3.1. sa pridajú nasledovné položky:+++++ TIFF +++++d) k položke 2.4.2. sa pridá nasledovná položka:+++++ TIFF +++++e) vloží sa nasledovná položka:+++++ TIFF +++++f) položka 13 sa nahradí nasledovným:+++++ TIFF ++++++++++ TIFF +++++2. V časti I prílohy III sa vloží nasledovná položka:+++++ TIFF +++++3. v prílohe IV:a) v časti I položka 52 musí byť nahradená nasledovným:| "predmet | číslo smernice | odkaz na Úradný vestník | použiteľnosť || | | | | | | | | |52 | autobusy a diaľkové autobusy | .…/.…/ES | L | M1 | M2 X | M3 X | N1 | N2 | N3 | O1 | O2 | O3 | O4" |b) v časti II sa ako položka 52 vloží nasledovné| "predmet | číslo základného nariadenia | rad doplnkov | dodatok | corrigendum |52 | pevnosť karosérie (autobusy) | 66 | – | 1 až 00 | –" |Článok 5Príloha I k smernici 97/27/ES sa mení a dopĺňa nasledovne:1. Odseky 2.1.2.1 až 2.1.2.2.1.4. sa rušia;2. Vloží sa nasledovný odsek:"2.1.2.1. "pod pojmom" autobus alebo diaľkový autobus sa rozumie vozidlo definované v odseku 1 prílohy I k smernici…/…/ES.2.1.2.2. Pod pojmom "trieda" autobusu alebo diaľkového autobusu sa rozumie vozidlo triedy definovanej v odsekoch 2.1.1. a 2.1.2. prílohy I k smernici…/…ES.2.1.2.3. Pod pojmom "kĺbový autobus alebo diaľkový autobus" sa rozumie vozidlo definované v odseku 2.1.3. prílohy I k smernici…/…ES.2.1.2.4. Pod pojmom "poschodový autobus alebo diaľkový autobus" sa rozumie vozidlo definované v odseku 2.1.6. prílohy I k smernici…/…ES."Článok 6Opatrenia nevyhnutné z hľadiska prispôsobenia sa technickému pokroku tejto smernice sa prijmú v súlade s postupom uvedeným v článku 7 ods. 2.Článok 71. Komisii pomáha Výbor na prispôsobenie sa technickému pokroku, zriadený na základe článku 13 smernice 70/156/EHS (ďalej len "výbor").2. V prípade odkazu na tento odsek sa uplatňujú články 5 a 7 rozhodnutia 1999/468/ES, so zreteľom na ustanovenia jeho článku 8.Lehota uvedená v článku 5 ods. 6 rozhodnutia 1999/468/ES sa stanoví na 3 mesiace.3. Výbor prijme svoj vlastný rokovací poriadok.Článok 81. Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou do 13. augusta 2003. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 9Táto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 5Táto smernica je adresovaná členským štátom.V Bruseli 20. novembra 2001Za Európsky parlamentpredsedníčkaN. Fontaineza RadupredsedaA. Neyts-Uyttebroeck[1] Ú. v. ES C 17, 20.1.1998, s. 1.[2] Ú. v. ES C 129, 27.4.1998, s. 5.[3] Stanovisko Európskeho parlamentu z 18. novembra 1998 (Ú. v. ES C 379, 7.12.1998, s. 80) potvrdené 27. októbra 1999 (Ú. v. ES C 154, 5.6.2000, s. 47), spoločná pozícia Rady z 26. septembra 2000[4] Ú. v. ES L 42, 23.2.1970, s. 1. Smernica naposledy zmenená a doplnená smernicou Európskeho parlamentu a rady 98/91/ES (Ú. v. ES L 11, 16.1.1999, s. 25).[5] Ú. v. ES L 262, 27.9.1976, s. 1. Smernica naposledy zmenená a doplnená smernicou Komisie 97/28/ES (Ú. v. ES L 171, 30.6.1997, s. 1).[6] Ú. v. ES L 233, 25.8.1997, s. 1.[7] Ú. v. ES L 184, 17.7.1999, s. 23.--------------------------------------------------ZOZNAM PRÍLOHPríloha I: | Oblasť pôsobnosti, definície, žiadosť o ES typové osvedčenie vozidla alebo typové osvedčenie samostatnej technickej jednotky karosérie, úpravy vozidla alebo typu karosérie, zhodnosť výroby a požiadavky |Dodatok: | overenie medznej hodnoty statického náklonu pomocou výpočtu. |Príloha II: | Dokumentácia o ES typovom osvedčení |Dodatok 1: | Informačné doklady |Poddodatok 1: | Informačný doklad o type vozidla |Poddodatok 2: | Informačný doklad o type karosérie |Poddodatok 3: | Informačný doklad o type vozidla opatreného karosériou už schválenou ako samostatná technická jednotka |Dodatok 2: | Osvedčenie o ES typovom schválení |Poddodatok 1: | Osvedčenie o ES typovom schválení typu vozidla |Poddodatok 2: | Osvedčenie o ES typovom schválení typu karosérie |Poddodatok 3: | Osvedčenie o ES typovom schválení typu vozidlaopatreného karosériou už schválenou ako samostatná technická jednotka. |Príloha III: | Vysvetľujúce diagramy |Príloha IV: | Pevnosť karosérie |Dodatok 1: | Odklopná skúška kompletného vozidla |Dodatok 2: | Odklopná skúška sekcie karosérie |Dodatok 3: | Kyvadlová skúška sekcie karosérie |Poddodatok 1: | Výpočet celkovej energie |Poddodatok 2: | Požiadavky na rozdelenie hlavných energiu absorbujúcich častí karosérie |Dodatok 4: | Overenie pevnosti karosérie výpočtom |Príloha V: | Smernice na meranie uzavieracích síl mechanicky poháňaných dverí |Príloha VI: | Zvláštne požiadavky na vozidlá s kapacitou neprevyšujúcou 22 cestujúcich |Príloha VII: | Požiadavky na technické zariadenia uľahčujúce prístup ľuďom so zníženou pohyblivosťou |Príloha VIII: | Zvláštne požiadavky na poschodové vozidlá |Dodatok: | Chodbičky |Príloha IX: | ES typové osvedčenie pre samostatnú technickú jednotku a ES typové schválenie vozidla opatreného karosériou už schválenou ako samostatná technická jednotka |--------------------------------------------------


title: Smernica Európskeho parlamentu a Rady 2009/14/ES z  11. marca 2009 , ktorou sa mení a dopĺňa smernica 94/19/ES o systémoch ochrany vkladov, pokiaľ ide o úroveň krytia a výplatnú lehotu (Text s významom pre EHP)

text:
               13.3.2009

               SK

               Úradný vestník Európskej únie

               L 68/3

      SMERNICA EURÓPSKEHO PARLAMENTU A RADY 2009/14/ES
   z 11. marca 2009,
   ktorou sa mení a dopĺňa smernica 94/19/ES o systémoch ochrany vkladov, pokiaľ ide o úroveň krytia a výplatnú lehotu
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 47 ods. 2,
   so zreteľom na návrh Komisie,
   so zreteľom na stanovisko Európskej centrálnej banky (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Rada sa 7. októbra 2008 zhodla na tom, že je prioritou obnoviť dôveru vo finančný sektor a jeho náležité fungovanie. Rada prijala záväzok uskutočniť všetky potrebné opatrenia na ochranu vkladov jednotlivých sporiteľov a privítala zámer Komisie, podľa ktorého by sa mal urýchlene predložiť vhodný návrh na podporu zbližovania systémov ochrany vkladov.

               (2)

               Smernicou Európskeho parlamentu a Rady 94/19/ES (3) sa už ustanovuje pre vkladateľov základné krytie. Vzhľadom na prebiehajúce finančné otrasy je však nutné zlepšenie tohto krytia.

               (3)

               Súčasná minimálna úroveň krytia ustanovená v smernici 94/19/ES je 20 000 EUR, pričom členské štáty majú možnosť stanoviť vyššie krytie. Táto úroveň sa však pre veľký počet vkladov v Spoločenstve ukázala byť nedostatočná. Aby si vkladatelia zachovali dôveru v systém a finančné trhy dosiahli väčšiu stabilitu, minimálna úroveň krytia by sa mala zvýšiť na 50 000 EUR. Do 31. decembra 2010 by sa krytie úhrnných vkladov každého vkladateľa malo stanoviť na 100 000 EUR, ak Komisia v hodnotení vplyvu, ktoré má predložiť Európskemu parlamentu a Rade do 31. decembra 2009, nedospeje k záveru, že takéto zvýšenie a takáto harmonizácia sú neprimerané a nie sú finančne únosné pre všetky členské štáty, aby sa zabezpečila ochrana spotrebiteľa a finančná stabilita v Spoločenstve a aby sa predišlo narušeniam hospodárskej súťaže medzi členskými štátmi. V prípade, že hodnotenie vplyvu preukáže nevhodnosť takéhoto zvýšenia a takejto harmonizácie, mala by Komisia predložiť Európskemu parlamentu a Rade vhodné návrhy.

               (4)

               Na všetkých vkladateľov by sa mala uplatňovať rovnaká úroveň krytia bez ohľadu na to, či euro je alebo nie je menou členského štátu. Členské štáty, ktoré nie sú v eurozóne, by však mali mať možnosť zaokrúhliť sumy, ktoré sú výsledkom prepočtu, bez toho, aby ohrozili rovnocennú ochranu vkladateľov.

               (5)

               V správe, ktorú predloží Komisia Európskemu parlamentu a Rade, by sa mali analyzovať všetky súvisiace otázky, ako sú započítanie a vzájomné pohľadávky, určenie príspevkov do systémov, rozsah produktov a vkladateľov, na ktoré sa má krytie vzťahovať, ako aj účinnosť cezhraničnej spolupráce medzi systémami ochrany vkladov a súvislosť medzi systémami ochrany vkladov a alternatívnymi prostriedkami vyplatenia vkladateľov, napríklad mechanizmami núdzového vyplácania. Členské štáty by na účely tejto správy mali zozbierať relevantné údaje a poskytnúť ich na požiadanie Komisii.

               (6)

               Niektoré členské štáty zriadili systémy ochrany vkladov podľa smernice 94/19/ES, ktoré poskytujú plné krytie určitých druhov dlhodobých vkladov, akými sú napríklad nároky na dôchodky. Je potrebné rešpektovať práva a očakávania vkladateľov v takýchto systémoch.

               (7)

               Niektoré členské štáty zriadili alebo majú v úmysle zriadiť systémy ochrany vkladov podľa smernice 94/19/ES, ktoré poskytujú plné krytie určitých dočasne zvýšených účtovných bilancií. Komisia by mala do 31. decembra 2009 zhodnotiť, či by sa malo zachovať alebo zaviesť plné krytie určitých dočasne zvýšených účtovných bilancií.

               (8)

               Táto smernica by nemala mať vplyv na fungovanie systémov, ktoré chránia samotné úverové inštitúcie, a najmä zabezpečujú ich likviditu a solventnosť, čím vkladateľom zaručujú ochranu minimálne rovnocennú tej, ktorú poskytujú systémy ochrany vkladov, a na dobrovoľné systémy kompenzácie vkladateľov, ktoré nie sú zavedené alebo oficiálne uznané členským štátom.

               (9)

               Členské štáty by mali povzbudiť systémy ochrany vkladov, aby zvážili uzatvorenie dohôd alebo vylepšenie existujúcich dohôd týkajúcich sa ich príslušných záväzkov.

               (10)

               V súčasnosti ustanovená výplatná lehota v trvaní troch mesiacov, ktorú je možné predĺžiť na deväť mesiacov, odporuje potrebe zachovávať dôveru vkladateľov a nespĺňa ich potreby. Výplatná lehota by sa preto mala skrátiť na obdobie dvadsať pracovných dní. Táto lehota by sa mala predlžovať len vo výnimočných prípadoch a len po schválení príslušnými orgánmi. Komisia by do dvoch rokov po nadobudnutí účinnosti tejto smernice mala predložiť Európskemu parlamentu a Rade správu o účinnosti a lehotách postupov vyplácania, v ktorej zhodnotí primeranosť ďalšieho skrátenia lehoty na desať pracovných dní.

               (11)

               Zároveň by sa v prípadoch, keď k výplate dochádza na základe rozhodnutia príslušných orgánov, rozhodovacie obdobie, ktoré je v súčasnosti ustanovené v trvaní 21 dní, malo skrátiť na päť pracovných dní, aby sa neohrozilo urýchlené vyplácanie. Príslušné orgány by sa však najprv mali presvedčiť, že úverová inštitúcia nedokázala vyplatiť vklady, ktoré sú splatné. Na toto posúdenie by sa mali vzťahovať súdne alebo správne postupy v členských štátoch.

               (12)

               Vklady sa môžu považovať za nedostupné, keď počiatočné intervenčné alebo reorganizačné opatrenia boli neúspešné. To by príslušným orgánom nemalo brániť vynakladať ďalšie úsilie na reštrukturalizáciu počas výplatného obdobia.

               (13)

               Členské štáty by sa mali zamerať na zabezpečenie kontinuity bankových služieb a prístupu bánk k likvidite, a to najmä v obdobiach finančných otrasov. Na tento účel sa členské štáty vyzývajú, aby čo najskôr prijali opatrenia na zabezpečenie núdzových platieb primeraných súm na základe žiadosti dotknutého vkladateľa do troch dní od podania tejto žiadosti. Keďže skrátenie súčasnej trojmesačnej výplatnej lehoty sa pozitívne prejaví na dôvere vkladateľa a riadnom fungovaní finančných trhov, mali by členské štáty a ich systémy ochrany vkladov zabezpečiť, aby bola výplatná lehota čo najkratšia.

               (14)

               Smernica 94/19/ES umožňuje členským štátom obmedziť krytie stanovením určitého percenta. Ukázalo sa, že táto možnosť podkopáva dôveru vkladateľa, preto by sa mala zrušiť.

               (15)

               Opatrenia potrebné na vykonávanie smernice 94/19/ES by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).

               (16)

               Komisia by predovšetkým mala byť splnomocnená upravovať úroveň krytia v závislosti od inflácie v Európskej únii na základe zmien v harmonizovanom indexe spotrebiteľských cien, ktorý uverejňuje Komisia. Keďže toto opatrenie má všeobecnú pôsobnosť a jeho cieľom je zmeniť nepodstatné prvky smernice 94/19/ES, musí sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

               (17)

               Keďže ciele tejto smernice, a to harmonizáciu úrovní krytia a výplatných lehôt, nie je možné uspokojivo dosiahnuť na úrovni členských štátov kvôli veľkému množstvu rôznych predpisov, ktoré platia v právnych systémoch rôznych členských štátov, ale z týchto dôvodov ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov.

               (18)

               Smernica 94/19/ES by sa preto mala zodpovedajúcim spôsobom zmeniť a doplniť.

               (19)

               V súlade s bodom 34 Medziinštitucionálnej dohody o lepšej tvorbe práva (5) sa členské štáty vyzývajú, aby pre seba a v záujme Spoločenstva vypracovali a zverejnili vlastné tabuľky, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu,

         PRIJALI TÚTO SMERNICU:
   Článok 1
   Zmeny a doplnenia smernice 94/19/ES
   Smernica 94/19/ES sa týmto mení a dopĺňa takto:

               1.

               V článku 1 bode 3 bode i) sa druhý pododsek nahrádza takto:
               „Príslušné orgány urobia toto rozhodnutie v čo najskoršom možnom termíne, a v žiadnom prípade nie neskôr ako päť pracovných dní po tom, čo sa po prvýkrát presvedčia, že úverová inštitúcia nevyplatila vklady, ktoré sú splatné, alebo“.

               2.

               Článok 4 sa mení a dopĺňa takto:

                           a)

                           odsek 5 sa nahrádza takto:
                           „5.   V prípadoch uvedených v odsekoch 1 až 4 členské štáty zabezpečia, aby systémy ochrany vkladov navzájom spolupracovali.“;

                           b)

                           dopĺňa sa tento odsek:
                           „6.   Komisia prehodnotí fungovanie tohto článku minimálne každé dva roky a v prípade potreby navrhne jeho zmeny a doplnenia.“

               3.

               Článok 7 sa mení a dopĺňa takto:

                           a)

                           odsek 1 sa nahrádza takto:
                           „1.   Členské štáty zabezpečia, že úhrnné vklady každého vkladateľa sú kryté minimálne do výšky 50 000 EUR v prípade, že sa vklady stanú nedostupnými.
                           1a.   Najneskôr do 31. decembra 2010 členské štáty zabezpečia, že krytie úhrnných vkladov každého vkladateľa je stanovené na 100 000 EUR v prípade, že sa vklady stanú nedostupnými.
                           Ak Komisia v správe uvedenej v článku 12 dospeje k záveru, že takéto zvýšenie a takáto harmonizácia sú neprimerané a nie sú finančne únosné pre všetky členské štáty, aby sa zabezpečila ochrana spotrebiteľa a finančná stabilita v Spoločenstve a aby sa predišlo cezhraničným deformáciám medzi členskými štátmi, predloží Európskemu parlamentu a Rade návrh na zmenu a doplnenie prvého pododseku.
                           1b.   Členské štáty, ktoré nie sú v eurozóne, prepočítajú sumy vyjadrené v eurách v odsekoch 1 a 1a na svoje domáce meny, pričom zabezpečia, že sumy v domácej mene skutočne vyplatené vkladateľom zodpovedajú sumám stanoveným v tejto smernici.“;

                           b)

                           odsek 3 sa nahrádza takto:
                           „3.   Odsek 1a nevylučuje možnosť ponechať v platnosti ustanovenia, ktoré pred 1. januárom 2008 umožňovali hlavne zo sociálnych dôvodov plné krytie určitých druhov vkladov.“;

                           c)

                           odsek 4 sa vypúšťa;

                           d)

                           dopĺňa sa tento odsek:
                           „7.   Komisia môže upravovať sumy uvedené v odsekoch 1 a 1a v závislosti od inflácie v Európskej únii na základe zmien v harmonizovanom indexe spotrebiteľských cien, ktorý uverejňuje Komisia.
                           Uvedené opatrenie zamerané na zmenu nepodstatných prvkov tejto smernice sa prijme v súlade s regulačným postupom s kontrolou uvedeným v článku 7a ods. 2.“

               4.

               Vkladá tento článok:
               „Článok 7a
               1.   Komisii pomáha Európsky výbor pre bankovníctvo zriadený rozhodnutím Komisie 2004/10/ES (6).
               2.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (7), so zreteľom na jeho článok 8.

               5.

               V článku 9 sa odsek 1 nahrádza takto:
               „1.   Členské štáty zabezpečia, že úverové inštitúcie sprístupnia súčasným a potenciálnym vkladateľom údaje potrebné na identifikáciu systému ochrany vkladov, ktorých členmi sú inštitúcia a jej pobočky v rámci Spoločenstva, alebo akýchkoľvek alternatívnych systémov ustanovených v druhom pododseku článku 3 ods. 1 alebo v článku 3 ods. 4. Vkladatelia sú informovaní o pravidlách systému ochrany vkladov alebo iného uplatniteľného systému vrátane objemu a rozsahu krytia, ktoré poskytuje systém ochrany vkladov. Ak vklad nie je chránený systémom ochrany vkladov v súlade s článkom 7 ods. 2, úverová inštitúcia o tom vkladateľa náležite informuje. Všetky informácie musia byť sprístupnené jasným a zrozumiteľným spôsobom.
               Informácia o podmienkach kompenzácie a o formálnych náležitostiach, ktorých splnenie sa vyžaduje na získanie kompenzácie, sa poskytne na požiadanie.“

               6.

               Článok 10 sa mení a dopĺňa takto:

                           a)

                           odsek 1 sa nahrádza takto:
                           „1.   Systémy ochrany vkladov musia byť schopné vyplácať riadne overené nároky vkladateľov týkajúce sa nedostupných vkladov do dvadsať pracovných dní odo dňa, keď príslušné orgány rozhodnú v zmysle článku 1 odseku 3 bodu i) alebo keď súd vydá rozhodnutie v zmysle článku 1 odseku 3 bodu ii). Táto lehota zahŕňa aj čas na zhromažďovanie a postúpenie presných údajov o vkladateľoch a vkladoch, ktoré sú nevyhnutné na overovanie nárokov.
                           Za celkom výnimočných okolností môže systém ochrany vkladov požiadať príslušné orgány o predĺženie tejto lehoty. Toto predĺženie nesmie prekročiť desať pracovných dní.
                           Komisia predloží Európskemu parlamentu a Rade do 16. marca 2011 správu o účinnosti a lehotách postupov vyplácania, v ktorej posúdi, či by bolo možné skrátiť lehotu uvedenú v prvom pododseku na desať pracovných dní.
                           Členské štáty zabezpečia, aby systémy ochrany vkladov vykonávali pravidelné testovania svojich systémov, a ak je to vhodné, aby boli informované v prípade, že príslušné orgány zistia v úverovej inštitúcii problémy, ktoré pravdepodobne môžu viesť k použitiu systémov ochrany vkladov.“;

                           b)

                           odsek 2 sa vypúšťa.

               7.

               Článok 12 sa nahrádza takto:
               „Článok 12
               1.   Komisia predloží Európskemu parlamentu a Rade do 31. decembra 2009 správu o:

                           a)

                           harmonizácii mechanizmov financovania systémov ochrany vkladov, zameranú najmä na účinky chýbajúcej harmonizácie v prípade cezhraničnej krízy so zreteľom na dostupnosť kompenzačného vyplácania vkladov a so zreteľom na spravodlivú hospodársku súťaž a na prínosy a náklady takejto harmonizácie;

                           b)

                           vhodnosti a podmienkach poskytovania plného krytia niektorých dočasne zvýšených bilancií účtov;

                           c)

                           možných modeloch na zavedenie príspevkov založených na riziku;

                           d)

                           prínosoch a nákladoch možného zavedenia systému Spoločenstva na zabezpečenie ochrany vkladov;

                           e)

                           vplyve rozdielnych právnych predpisov na započítanie pohľadávok, pri ktorom sa pohľadávky vkladateľa spárujú s jeho dlhmi, o účinnosti systému a možných deformáciách, pričom sa berie do úvahy cezhraničná likvidácia;

                           f)

                           harmonizácii rozsahu krytých produktov a vkladateľov vrátane osobitných potrieb malých a stredných podnikov a miestnych úradov;

                           g)

                           prepojení medzi systémami ochrany vkladov a alternatívnymi prostriedkami vyplatenia vkladateľov, napríklad mechanizmami núdzového vyplácania.

                     Komisia v prípade potreby predloží vhodné návrhy na zmeny a doplnenia tejto smernice.
               2.   Členské štáty oznámia Komisii a Európskemu výboru pre bankovníctvo, ak majú v úmysle zmeniť rozsah pôsobnosti alebo úroveň krytia vkladov, ako aj akékoľvek ťažkosti zaznamenané pri spolupráci s inými členskými štátmi.“

               8.

               Príloha III sa vypúšťa.

         Článok 2
   Transpozícia
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 2009.
   Odchylne od prvého pododseku členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s článkom 1 boom 3 bodom i) druhým pododsekom, s článkom 7 ods. 1a a 3 a s článkom 10 ods. 1 smernice 94/19/ES v znení tejto smernice najneskôr do 31. decembra 2010.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Nadobudnutie účinnosti
   Táto smernica nadobúda účinnosť tretím dňom po jej uverejnení v Úradnom vestníku Európskej únie.
   Článok 4
   Adresáti
   Táto smernica je určená členským štátom.

      V Štrasburgu 11. marca 2009

            Za Európsky parlament

            predseda

         H.-G. PÖTTERING

            Za Radu

            predseda

         A. VONDRA

      (1)  Ú. v. EÚ C 314, 9.12.2008, s. 1.

      (2)  Stanovisko Európskeho parlamentu z 18. decembra 2008 (zatiaľ neuverejnené v úradnom vestníku) a rozhodnutia Rady z 26. februára 2009 a 5. marca 2009.

      (3)  Ú. v. ES L 135, 31.5.1994, s. 5.

      (4)  Ú. v. ES L 184, 17.7.1999, s. 23.

      (5)  Ú. v. EÚ C 321, 31.12.2003, s. 1.

      (6)  Ú. v. EÚ L 3, 7.1.2004, s. 36.

      (7)  Ú. v. ES L 184, 17.7.1999, s. 23.“


title: Smernica Rady z 9. marca 1987, ktorou sa mení a dopĺňa príloha smernice 79/117/EHS zakazujúca uvádzať na trh a používať prípravky na ochranu rastlín obsahujúce niektoré účinné látky

text:
Avis juridique important

|

31987L0181

Official Journal L 071 , 14/03/1987 P. 0033 - 0033 Finnish special edition: Chapter 3 Volume 22 P. 0240  Swedish special edition: Chapter 3 Volume 22 P. 0240

SMERNICA RADYz 9. marca 1987,ktorou sa mení a dopĺňa príloha smernice 79/117/EHS zakazujúca uvádzať na trh a používať prípravky na ochranu rastlín obsahujúce niektoré účinné látky(87/181/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 79/117/EHS z 21. decembra 1978 zakazujúcu uvádzať na trh a používať prípravky na ochranu rastlín obsahujúce niektoré účinné látky1, naposledy zmenenú a doplnenú smernicou 86/355/EHS2, najmä na jej článok 6 (3),so zreteľom na návrh Komisie,keďže uvedená smernica stanovuje obsah prílohy, ktorú treba pravidelne meniť a dopĺňať, aby zohľadňovala vývoj vedeckých a technických poznatkov;keďže sa zistilo, že používanie nitrofénu ako prípravku na ochranu rastlín, najmä ako herbicídu, má pravdepodobne škodlivé účinky na zdravie ľudí a zvierat;keďže sa tiež zistilo, že používanie 1,2-dibrómetánu a 1,2-dichlóretánu ako prípravkov na ochranu rastlín, najmä na zadymovanie rastlín a pôdy má pravdepodobne škodlivé účinky na zdravie ľudí a zvierat a zbytočne nepriaznivo pôsobí na životné prostredie,PRIJALA TÚTO SMERNICU:Článok 1V prílohe smernice 79/117/EHS sa slová: "C. Etylénoxid" nahrádzujú znením:"C. Iné zlúčeniny1. Etylénoxid"a dopĺňajú sa tieto položky:"2. Nitrofén3. 1,2-dibrómetán4. 1,2-dichlóretán".Článok 2Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do: 1. januára 1988, pokiaľ ide o nitrofén a 1,2-dibrómetán, 1. júna 1989, pokiaľ ide o 1,2-dochlóretán.Bezodkladne o tom informujú Komisiu.Článok 3Táto smernica je adresovaná všetkým členským štátom.V Bruseli 9. marca 1987Za RadupredsedaM. EYSKENS1 Ú. v. ES L 33, 8.2.1979, s. 36.2 Ú. v. ES L 212, 8.2.1986, s. 33.


title: Smernica Rady z 30. mája 1989, ktorou sa mení a dopĺňa smernica 79/117/EHS, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky (89/365/EHS)

text:
Dôležité právne oznámenie

|

31989L0365

Úradný vestník L 159 , 10/06/1989 S. 0058 - 0058 Fínske špeciálne vydanie: Kapitola 3 Zväzok 29 S. 0122  Švédske špeciálne vydanie: Kapitola 3 Zväzok 29 S. 0122

		Smernica Radyz 30. mája 1989,ktorou sa mení a dopĺňa smernica 79/117/EHS, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky(89/365/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 79/117/EHS z 21. decembra 1978, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky [1], naposledy zmenenú a doplnenú smernicou 87/477/EHS [2] a najmä na jej článok 6 (3),so zreteľom na návrh Komisie,keďže smernica 79/117/EHS stanovuje, že obsah jej prílohy sa musí pravidelne meniť a dopĺňať s cieľom zohľadniť vývoj vedeckých a technických poznatkov;keďže smernicou 86/355/EHS [3], ktorou sa mení a dopĺňa príloha smernice 79/117/EHS, boli marketing a použitie etylénoxidu ako prípravku na ochranu rastlín zakázané, až na určité dočasné vnútroštátne výnimky na určité menej významné komodity v prípade existencie osobitnej potreby až dovtedy, kým nebudú dostupné iné spôsoby ošetrovania;keďže platnosť týchto výnimiek vyprší 31. decembra 1989;keďže Komisia preskúmala situáciu týkajúcu sa možných uspokojivých alternatívnych spôsobov ošetrovania, ktoré by nahradili etylénoxid; keďže z tejto správy vyplýva, že v súčasnosti takáto všeobecne dostupná alternatívna metóda ošetrovania v prípade dvoch takýchto výnimiek neexistuje;keďže v dôsledku toho sa ukazuje nevyhnutným posunúť termín vypršania platnosti týchto dvoch výnimiek,PRIJALA TÚTO SMERNICU:Článok 1Príloha k smernici 79/117/EHS sa týmto mení a dopĺňa takto:V položke C"etylénoxid"sa posledná veta v pravom stĺpci nahrádza touto:"Platnosť výnimiek a), d) a e) vyprší najneskôr 31. decembra 1989 a výnimiek b) a c) najneskôr 31. decembra 1990."Článok 2Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr 31. decembra 1989. Bezodkladne o tom budú informovať Komisiu.Článok 3Táto smernica je adresovaná členským štátom.V Bruseli 30. mája 1989Za RadupredsedaC. Romero Herrera[1] Ú. v. ES L 33, 8.2.1979, s. 36.[2] Ú. v. ES L 273, 26.9.1987, s. 40.[3] Ú. v. ES L 212, 2.8.1986, s. 33.--------------------------------------------------


title: Smernica Komisie z 9. septembra 1987, ktorou sa tretíkrát mení a dopĺňa príloha smernice Rady 79/117/EHS, ktorou sa zakazuje uvádzanie na trh a používanie prípravkov na ochranu rastlín obsahujúcich určité aktívne látky

text:
Avis juridique important

|

31987L0477

Official Journal L 273 , 26/09/1987 P. 0040 - 0040 Finnish special edition: Chapter 3 Volume 24 P. 0130  Swedish special edition: Chapter 3 Volume 24 P. 0130

SMERNICA KOMISIEz 9. septembra 1987,ktorou sa tretíkrát mení a dopĺňa príloha smernice Rady 79/117/EHS, ktorou sa zakazuje uvádzanie na trh a používanie prípravkov na ochranu rastlín obsahujúcich určité aktívne látky(87/477/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 79/117/EHS z 21. decembra 1978, ktorou sa zakazuje uvádzanie na trh a používanie prípravkov na ochranu rastlín obsahujúcich určité aktívne látky1, naposledy zmenenú a doplnenú smernicou 87/181/EHS2, najmä na jej článok 6,keďže vývoj vedeckých a technických znalostí nevyhnutne vyžaduje určité zmeny a doplnky prílohy k smernici 79/117/EHS;keďže sa zdá byť žiadúce zrušiť určitý počet dočasných výnimiek zo zákazu ustanoveného v smernici, pretože teraz sú dostupné menej nebezpečné prostriedky;keďže všetky členské štáty informovali Komisiu, že nemajú v úmysle alebo ďalej nemajú v úmysle využiť tieto výnimky;keďže opatrenia stanovené v tejto smernici sú v súlade so stanoviskom Stáleho výboru pre zdravie rastlín,PRIJALA TÚTO SMERNICU:Článok 1Príloha k smernici 79/117/EHS sa týmto mení a dopĺňa takto:1. v časti A, "Zlúčeniny ortuti":a) pod položkou 4, "Alkylzlúčeniny ortuti", text v stĺpci 2 sa nahrádza takto: "Ošetrenie osiva cukrovej repy";b) pod položkou 5, "Alkoxyalkyl- a arylzlúčeniny ortuti", text v stĺpci 2 sa nahrádza takto: "Ošetrenie osiva obilnín a osiva repy";2. v časti B, "Perzistentné chlorované organické zlúčeniny", pod položkou 1, "Aldrin", text položky b) v stĺpci 2 sa mení a dopĺňa vypustením slov "Írsko a".Článok 2Členské štáty najneskôr do 1. januára 1988 uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou. Bezodkladne o tom informujú Komisiu.Článok 3Táto smernica je adresovaná členským štátom.V Bruseli 9. septembra 1987Za KomisiuFrans ANDRIESSENpodpredseda1 Ú. v. ES L 33, 8.2.1979, s. 36.2 Ú. v. ES L 71, 14.3.1987, s. 33.


title: Smernica Komisie z 22. júla 1991, ktorou sa štrnásty raz prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok

text:
Dôležité právne oznámenie

|

31991L0410

Úradný vestník L 228 , 17/08/1991 S. 0067 - 0068 Fínske špeciálne vydanie: Kapitola 13 Zväzok 20 S. 0234  Švédske špeciálne vydanie: Kapitola 13 Zväzok 20 S. 0234

		Smernica Komisiez 22. júla 1991,ktorou sa štrnásty raz prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok(91/410/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 79/831/EHS [2], a najmä na jej článok 19;keďže podľa článku 15 ods. 2 smernice 67/548/EHS kontajnery obsahujúce určité nebezpečné látky určené na domáce použitie musia byť vybavené uzávermi odolnými proti otvoreniu deťmi a/alebo mať hmatom rozlíšiteľné upozornenie na nebezpečenstvo;keďže podľa článku 6 ods. 2 smernice Rady 88/379/EHS [3] kontajnery obsahujúce určité kategórie nebezpečných prípravkov ponúkané alebo predávané širokej verejnosti majú byť vybavené uzávermi odolnými proti otvoreniu deťmi a/alebo mať hmatové upozornenie na nebezpečenstvo;keďže všetky formy balení, ktoré sú dostatočne bezpečné pre deti, obzvlášť tie, ktoré sú definované v medzinárodných normách, sa môžu považovať za balenia vybavené uzávermi odolnými proti otvoreniu deťmi;keďže technické podrobnosti týkajúce sa týchto ustanovení sú uvedené v prílohe IX, častiach A a B smernice 67/548/EHS; keďže článok 19 smernice 79/831/EHS ustanovuje, že príloha IX sa vytvára postupom Výboru pre prispôsobovanie technickému pokroku;keďže ustanovenia tejto smernice sú v súlade so stanoviskom Výboru pre prispôsobovanie technickému pokroku smerníc na odstraňovanie technických prekážok pri obchodovaní s nebezpečnými látkami a prípravkami,PRIJALA TÚTO SMERNICU:Článok 1Text prílohy IX smernice 67/548/EHS sa nahrádza textom, ktorý sa nachádza v prílohe k tejto smernici.Článok 21. Členské štáty prijmú a uverejnia opatrenia potrebné na dosiahnutie súladu s touto smernicou do 1. augusta 1992 a okamžite o tom informujú Komisiu. Tieto opatrenia budú uplatňovať najneskôr od 1. novembra 1992.2. Členské štáty uvedú priamo v prijatých opatreniach uvedených v odseku 1 alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica je adresovaná členským štátom.V Bruseli 22. júla 1991Za KomisiuMartin bangemannpodpredseda[1] ) Ú. v. ES L 196, 16.8.1967, s. 1.[2] )Ú. v. ES L 259, 15.10.1979, s. 10.[3] )Ú. v. ES L 187, 16.7.1988, s. 14.--------------------------------------------------PRÍLOHAText prílohy IX sa nahrádza nasledujúcim textom."PRÍLOHA IXČASŤ AUstanovenia týkajúce sa uzáverov odolných proti otvoreniu deťmi1. Uzatvárateľné baleniaDetské uzávery používané na uzatvárateľných baleniach musia vyhovovať ISO norme 8317 (vydanie z 1. júla 1989) vzťahujúcej sa na "Deťom odolné balenia – požiadavky a metódy testovania uzatvárateľných balení" prijatej Medzinárodnou organizáciou pre normalizáciu (ISO).2. Neuzatvárateľné balenia (p.m.)3. Poznámky1. Dôkazy o súlade s uvedenou normou môžu potvrdiť len laboratóriá, ktoré spĺňajú európske normy série EN 45000.2. Špeciálne prípadyAk sa zdá zrejmé, že balenie je pre deti dostatočne bezpečné, lebo sa k jeho obsahu nemôžu dostať bez použitia náradia, skúška sa nemusí vykonať.Vo všetkých ostatných prípadoch a ak sú dostatočné dôvody na pochybovanie o bezpečnosti uzáveru pre deti, národný orgán môže požiadať osobu zodpovednú za umiestnenie výrobku na trh, aby mu poskytla osvedčenie zo skúšobných domov opísaných nižšie, ktoré potvrdí, že- typ uzáveru je taký, že nie je potrebné skúšať ho podľa ISO normy uvedenej vyššie alebože- uzáver bol skúšaný a zistilo sa, že spĺňa normu uvedenú vyššie.ČASŤ BUstanovenia týkajúce sa zariadení na hmatové upozornenieTechnické špecifikácie pre zariadenia hmatových upozornení musia vyhovovať EN norme 272 (vydanie z 20. augusta 1989) týkajúcej sa hmatového upozornenia na nebezpečenstvo."--------------------------------------------------PRÍLOHA IXČASŤ AUstanovenia týkajúce sa uzáverov odolných proti otvoreniu deťmi1. Uzatvárateľné baleniaDetské uzávery používané na uzatvárateľných baleniach musia vyhovovať ISO norme 8317 (vydanie z 1. júla 1989) vzťahujúcej sa na "Deťom odolné balenia – požiadavky a metódy testovania uzatvárateľných balení" prijatej Medzinárodnou organizáciou pre normalizáciu (ISO).2. Neuzatvárateľné balenia (p.m.)3. Poznámky1. Dôkazy o súlade s uvedenou normou môžu potvrdiť len laboratóriá, ktoré spĺňajú európske normy série EN 45000.2. Špeciálne prípadyAk sa zdá zrejmé, že balenie je pre deti dostatočne bezpečné, lebo sa k jeho obsahu nemôžu dostať bez použitia náradia, skúška sa nemusí vykonať.Vo všetkých ostatných prípadoch a ak sú dostatočné dôvody na pochybovanie o bezpečnosti uzáveru pre deti, národný orgán môže požiadať osobu zodpovednú za umiestnenie výrobku na trh, aby mu poskytla osvedčenie zo skúšobných domov opísaných nižšie, ktoré potvrdí, že- typ uzáveru je taký, že nie je potrebné skúšať ho podľa ISO normy uvedenej vyššie alebože- uzáver bol skúšaný a zistilo sa, že spĺňa normu uvedenú vyššie.ČASŤ BUstanovenia týkajúce sa zariadení na hmatové upozornenieTechnické špecifikácie pre zariadenia hmatových upozornení musia vyhovovať EN norme 272 (vydanie z 20. augusta 1989) týkajúcej sa hmatového upozornenia na nebezpečenstvo.--------------------------------------------------